##

**До**

**Министъра на**

**Земеделието и храните**

**гр. София**

**ГОДИШЕН ДОКЛАД**

**ЗА ДЕЙНОСТТА НА ОД “ЗЕМЕДЕЛИЕ” – гр. ЯМБОЛ**

**ЗА ПЕРИОДА ОТ 01.01.2024г. ДО 31.12.2024 г.**



Гр. Ямбол 2025г.

### СЪДЪРЖАНИЕ :

|  |  |
| --- | --- |
| ОБЩА ХАРАКТЕРИСТИКА НА ОБЛАСТ ЯМБОЛ | 4 |
|  |  |
| РАЗДЕЛ: СЪСТОЯНИЕ И ОБЗОР НА ЗЕМЕДЕЛИЕТО В ЯМБОЛСКА ОБЛАСТ | 5 |
| І. РАСТЕНИЕВЪДСТВО: | 5 |
| 1.ПЛОЩ НА ЗЕМЕДЕЛСКИТЕ ЗЕМИ, В Т.Ч. ОБРАБОТВАЕМИ /ПО ДАННИ ОТ ОПЕРАТИВНАТА ИНФОРМАЦИЯ / | 5 |
| 2. БАЛАНС НА ЗЕМЕДЕЛСКИТЕ ЗЕМИ  | 6 |
| 3.ОСНОВНИ ВИДОВЕ ОТГЛЕЖДАНИ КУЛТУРИ – ПЛОЩИ, % - НО СЪОТНОШЕНИЕ, СРЕДНИ ДОБИВИ В Т.Ч. СРАВНИТЕЛНИ ДАННИ СПРЯМО 2021 г.; 2022 г. И 2023г. | 7 |
| 4. ОБСЛЕДВАНИЯ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ | 16 |
| 4.1. БРАКУВАНЕ НА ТРАЙНИ НАСАЖДЕНИЯ ЗА 2024 г. | 17 |
| 4.2. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО | 17 |
|  |  |
| II.ЖИВОТНОВЪДСТВО: | 18 |
| 1. ГОВЕДОВЪДСТВО И БИВОЛОВЪДСТВО | 18 |
| 2. ОВЦЕВЪДСТВО И КОЗЕВЪДСТВО | 18 |
| 3. ПТИЦЕВЪДСТВО | 20 |
| 4. СВИНЕВЪДСТВО | 20 |
| 5. ПЧЕЛАРСТВО | 20 |
| 6.ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В ЯМБОЛСКА ОБЛАСТ | 21 |
|  |  |
| РАЗДЕЛ : ДЕЙНОСТИ НА ДИРЕКЦИЯ „АПФСДЧР” | 22 |
|  |  |
| I.СТРУКТУРА И ЧИСЛЕНОСТ НА ПЕРСОНАЛА | 22 |
| II. ИЗПЪЛНЕНИЕ НА БЮДЖЕТА ЗА 2024г. | 24 |
| III. АДМИНИСТРАТИВНО - ПРАВНА ДЕЙНОСТ НА ОД”З” ЯМБОЛ  | 27 |
|  |  |
| РАЗДЕЛ: ДЕЙНОСТИ НА ГД”АР” | 28 |
|  |  |
| I. РЕГИСТЪР НА ЗЕМЕДЕЛСКИТЕ ПРОИЗВОДИТЕЛИ ПО НАРЕДБА №3 /1999 г. | 28 |
|  |  |
| II. КАНДИДАТСТВАНЕ ПО ИНТЕРВЕНЦИИ И СХЕМИ ЗА ПОДПОМАГАНЕ ОТ СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 – 2027 г. | 29 |
|  |  |
| III. СПЕЦИАЛИЗИРАНИ ПРОВЕРКИ НА ТЕРЕН | 30 |
|  |  |
| IV. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2024 г. | 31 |
|  |  |
| V.СХЕМА ЗА ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2024г. | 31 |
|  |  |
| VI.ПОЗЕМЛЕНИ ОТНОШЕНИЯ | 33 |
| 1.СЪСТОЯНИЕ И УПРАВЛЕНИЕ НА ЗЕМИ ОТ ДПФ, ОБЩ РАЗМЕР, В ТОВА ЧИСЛО ПО НТП. | 33 |
|  |  |
| 2. СПОРАЗУМЕНИЯ ПО ЧЛ.37В, АЛ.1 ОТ ЗСПЗЗ. | 35 |
|  |  |
| 3 ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ИЗПЛАЩАНЕ НА ДЪЛЖИМИ СУМИ, СЪГЛАСНО ЧЛ.37В, АЛ.7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2023г. /»БЕЛИ ПЕТНА»/ | 35 |
|  |  |
| 4.ДЕЙНОСТИ ПО ПРОМЯНА НА ПРЕДНАЗНАЧЕНИЕ НА ЗЕМЕДЕЛСКИ ЗЕМИ ПО РЕДА НА ЗОЗЗ И ППЗОЗЗ. | 37 |
| 5. ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ.27, АЛ.6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ.27, АЛ.8 ОТ ЗСПЗЗ ЗА СВОБОДНИ ПЛОЩИ. | 38 |
|  |  |
| VII. ХИДРОМЕЛИОРАЦИИ | 40 |
| 1. СДРУЖЕНИЯ ЗА НАПОЯВАНЕ (СН) | 40 |
| 2. „НАПОИТЕЛНИ СИСТЕМИ” ЕООД | 40 |
|  |  |
| VIII. АГРОСТАТИСТИКА  | 41 |
| А. ПРОДУКТОВИ СТАТИСТИЧЕСКИ АНКЕТИ, СЪОБРАЗЕНИ С НАЦИОНАЛНАТА СТАТИСТИЧЕСКА ПРОГРАМА ЗА ПЕРИОД 2023 - 2024 Г. | 44 |
| Б.СИСТЕМА ЗА ЗЕМЕДЕЛСКА СЧЕТОВОДНА ИНФОРМАЦИЯ /СЗСИ/ 2024 г. | 44 |
| В.ОПЕРАТИВНА ИНФОРМАЦИЯ | 44 |
|  |  |
| IX. МОНИТОРИНГ НА ПАЗАРА НА ЗЪРНО | 45 |
| 1.КОНТРОЛ НА ОБЕКТИ ЗА СЪХРАНЕНИЕ НА ЗЪРНО; | 45 |
| 2.КОНТРОЛ НА ЗЕМЕДЕЛСКИТЕ СТОПАНИ, ПРОИЗВЕЖДАЩИ ЗЪРНО НА ПЛОЩИ ОТ 5 ИЛИ ПОВЕЧЕ ДКА; | 45 |
| 3.КОНТРОЛ НА ПРЕДПРИЯТИЯТА ЗА ПРЕРАБОТКА НА ЗЪРНО; | 45 |
| 4.ПРОВЕЖДАНЕ НА ПРЕДСТАВИТЕЛНО ОКАЧЕСТВЯВАНЕ НА ДОБИТАТА РЕКОЛТА. | 45 |
|  |  |
| X.РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА. | 47 |
|  |  |
| XI. ЗАКЛЮЧЕНИЕ И ИЗВОДИ | 48 |

**ОБЩА ХАРАКТЕРИСТИКА НА ОБЛАСТ ЯМБОЛ**

Област Ямбол е една от 28 – те области в Република България с обща площ 3335,5 km². Южната граница на областта е част от общата граница между Република България и Турция, На север - северозапад граничи с област Сливен, на запад с област Стара Загора, на юг- югозапад с област Хасково и на изток с област Бургас.

Област Ямбол попада в Югоизточен планов район. Обхваща 109 населени места в пет общини: община Ямбол, община “Тунджа”, община Стралджа, община Елхово и община Болярово.



По силата на ПМС №265 от 10.11.2009 г. Областна дирекция „Земеделие”-гр.Ямбол е създадена като специализирана териториална администрация към министъра на земеделието и храните. ОДЗ - Ямбол е юридическо лице на бюджетна издръжка със седалище областен център гр. Ямбол и е второстепенен разпоредител с бюджетни средства към министъра на земеделието и храните. Дейността, структурата, организацията на работа и числеността на персонала са уредени с Устройствен правилник на Областните дирекции „Земеделие”, в сила от 26.01.2010г./ обн. ДВ бр.7/2010г/, изм. ДВ. бр.3 от 9 Януари 2024г., издаден от министъра на земеделието и храните.

Съгласно чл.33, ал.1 от ЗСПЗЗ общинските служби по земеделие /ОСЗ/ са териториални звена на Областните дирекции “Земеделие”. Към Областна дирекция “Земеделие”- гр.Ямбол като териториални звена функционират четири общински служби по земеделие.

Общите икономически условия, природните дадености, климата, почвите и водите обуславят регионът да е утвърден като един от най-големите производители на селскостопанска продукция в страната, като традиционно е застъпено отглеждането на пшеница, ечемик, слънчоглед, грозде и зимна маслодайна рапица. Животновъдството също е основен отрасъл в областта и се отглеждат основно говеда, биволи, свине, овце, кози, птици и пчелни семейства.

**І. РАСТЕНИЕВЪДСТВО**

1. **ПЛОЩ НА ЗЕМЕДЕЛСКИТЕ ЗЕМИ, В Т.Ч. ОБРАБОТВАЕМИ /ПО ДАННИ ОТ ОПЕРАТИВНАТА ИНФОРМАЦИЯ /**

|  |  |  |  |  |
| --- | --- | --- | --- | --- |
| **Култура** | **Заети площи 2021г.** | **Заети площи 2022г.** | **Заети площи 2023г.** | **Заети площи 2024г.** |
| **Есенници** | **966917,8** | **1002310** | **950351** | **936522** |
| Пшеница | 696030 | 746560 | 728860 | 733749 |
| Ечемик | 76160 | 63220 | 72760 | 86510 |
| Ръж | 593,8 | 1550 | 997 | 0  |
| Тритикале | 5960 | 2810 | 2510 | 2020 |
| Маслодайна рапица | 188174 | 188170 | 145224 | 114243 |
| **Пролетници** | **456461,2** | **501060** | **528430** | **561965** |
| Пролетен ечемик | 0 | 0 | 0 | 0 |
| Маслодаен слънчоглед | 440400 | 485180 | 503700 | 528780 |
| Царевица зърно | 16061,2 | 15880 | 24730 | 33185 |
| **Тютюн** | **0** | **0** | **0** | **0** |
| **Лозя** | **20283** | **20101,5** | **15337** | **13297** |
| Лозя винени | 19765 | 19665 | 14940 | 12900 |
| Лозя десертни | 518 | 436,5 | 397 | 397 |
| **Овощни видове** | **11124** | **10090,6** | **9021** | **7427** |
| Ябълки | 726,3 | 575,7 | 566 | 623 |
| Праскови | 673,4 | 593,4 | 555 | 518 |
| Сливи | 2877,9 | 2033,4 | 2023 | 2226 |
| Череши | 1098,3 | 1225,1 | 1045 | 739 |
| Вишни | 46,3 | 46,3 | 46 | 46 |
| Круши | 90 | 93,9 | 89 | 89 |
| Кайсии | 20 | 20 | 20 | 219 |
| Ягоди | 0 | 0 | 0 | 0 |
| Малини | 0 | 6 | 16 | 28 |
| Орехи | 5591,8 | 5496,8 | 4661 | 3002 |
| **Лавандула** | **5688** | **4401** | **3304** | **2731** |
| **Зеленчуци** | **8134,4** | **5663** | **2181** | **2534** |
| Пипер | 332 | 271,2 | 155 | 126 |
| Домати | 499 | 393 | 241 | 375 |
| Картофи | 857,5 | 1481 | 276 | 217 |
| Дини | 3638 | 751,4 | 748 | 1263 |
| Пъпеши | 1870 | 1116 | 547 | 335 |
| Зеле | 119,4 | 51,9 | 109 | 60 |
| Краставици | 818,5 | 1598,5 | 105 | 158 |
| **ОБЩО:** | **1 468 608** | **1 543 627**  | **1 508 624** | **1 524 476** |

1. **БАЛАНС НА ЗЕМЕДЕЛСКИТЕ ЗЕМИ**

**2.1 БАЛАНС НА ПОЛЗВАНЕТО**

|  |  |  |  |  |  |
| --- | --- | --- | --- | --- | --- |
| **Община** | ниви | овощна градина | лозе | ливада | пасище |
| имоти брой | площ дка | площ % | имоти брой | площ дка | площ % | имоти брой | площ дка | площ % | имоти брой | площ дка | площ % | имоти брой | площ дка | площ % |
|
| **Тунджа-Ямбол** | 96 130 | 870 166 | 66.45 | 1 182 | 8 131 | 0.62 | 11 342 | 16 466 | 1.26 | 2 001 | 9 832 | 0.75 | 3 515 | 91 750 | 7.00 |
| **Стралджа** | 37 169 | 409 850 | 60.62 | 190 | 2 290 | 0.34 | 9 671 | 19 511 | 2.89 | 650 | 4 134 | 0.61 | 3 503 | 71 351 | 10.55 |
| **Елхово** | 42 628 | 357 888 | 51.01 | 532 | 2 713 | 0.39 | 8 630 | 12 501 | 1.78 | 624 | 4 734 | 0.67 | 3 358 | 101 611 | 14.48 |
| **Болярово** | 25 775 | 296 532 | 44.41 | 345 | 3 712 | 0.56 | 2 994 | 6 188 | 0.93 | 1 256 | 15 775 | 2.36 | 3 181 | 102 183 | 15.31 |
| **Общо** | **201 702** | **1 934 436** |  | **2 249** | **16 846** |  | **32 637** | **54 666** |  | **4 531** | **34 475** |  | **13 557** | **366 895** |  |

Таблица 1

**3. ОСНОВНИ ВИДОВЕ ОТГЛЕЖДАНИ КУЛТУРИ – ПЛОЩИ, % - НО СЪОТНОШЕНИЕ, СРЕДНИ ДОБИВИ В Т.Ч. СРАВНИТЕЛНИ ДАННИ СПРЯМО 2021 – 2022 - 2023 - 2024 г.**

По данните за отглежданите видове култури, събирани и подавани чрез оперативна информация за сравнявания тригодишен период 2021-2022-2023-2024 година, общата сума на обработваемата площ :

за 2021 г. възлиза на 1 468 608 дка,

за 2022 г. възлиза на 1 543 627 дка,

за 2023 г. възлиза на 1 508 624 дка,

за 2024г. възлиза на 1 524 476 дка

**ЗЪРНЕНО ЖИТНИ КУЛТУРИ**

 Динамиката на площите заети с пшеница като основна зърнено-житна култура за региона за периода 2021-2022-2023-2024 година може да се проследи от следната таблица :

**ПШЕНИЦА**

|  |  |  |  |  |
| --- | --- | --- | --- | --- |
| Година | Засети площи дка | Реколтирани площи дка | Среден добив кг/дка | Производство тона |
| 2021 | 696 030 | 694 661 | 583 | 404 763 |
| 2022 | 746 560 | 746 360 | 506 | 377 754 |
| 2023 | 728 860 | 728 670 | 575 | 418 797 |
| 2024 | 733 749 | 732 879 | 531 | 389 419 |

За Ямболска област са засети за стопанската година 2023/2024 – 733 749 дка с пшеница. Производството възлиза на 389 419 тона, при отчетен среден добив 531 кг/дка. За сравнение с предходната година се наблюдава увеличаване на площите с 4 209 дка., но средния добив е по – нисък.

фигура 1 ПШЕНИЦА

 На територията на областта за стопанската 2023/2024 година бяха засети 86 510 дка с ечемик. Производството на зърно от ечемик възлиза на 47 649 тона, при среден добив 551 кг/дка. За сравнение с миналата 2022/2023г. се наблюдава увеличение на площите с 18,90%. Това увеличение е за сметка на намалелите площи заети със зимна маслодайна рапица.

**ЕЧЕМИК**

|  |  |  |  |  |
| --- | --- | --- | --- | --- |
| **Година** | **Засети площи дка** | **Реколтирани площи дка** | **Среден добив кг/дка** | **Производство тона** |
| **2021** | 76 160 | 76 086 | 507 | 38 584 |
| **2022** | 63 220 | 63 220 | 520 | 32 859 |
| **2023** | 72 760 | 72 760 | 582 | 42 375 |
| **2024** | 86 510 | 86 510 | 551 | 47 649 |

фигура 2 ЕЧЕМИК

Маслодайната рапица за текущата стопанска 2023/2024 година е с площ от 114 423 дка. Реколтирани са 96 507 дка. Производството възлиза на 20 575 тона, при отчетен среден добив 213 кг/дка. Наблюдава се намаляне на площите с тази култура в сравнение с предходната година с 21,57%.

**МАСЛОДАЙНА РАПИЦА**

|  |  |  |  |  |
| --- | --- | --- | --- | --- |
| Година | Засети площи дка | Реколтирани площи дка | Среден добив кг/дка | Производство тона |
| 2021 | 188 174 | 187 745,8 | 316 | 59 284,68 |
| 2022 | 188 170 | 188 170 | 228 | 42 987 |
| 2023 | 145 224 | 129 295 | 273 | 35 306 |
| 2024 | 114 243 | 96 507 | 213 | 20 575 |

фигура 3 МАСЛОДАЙНА РАПИЦА

От графичното изображение ясно се вижда тенденцията към намаление на площите заети с тази маслодайна култура. От 188 174 дка засети за 2021 година, площите достигат нивото от 114 243 дка за 2024 година. Рапицата се наложи като една от основите култури при сеитбооборота. Основен проблем за последните години е неравномерното поникване на посева, поради липсата на достатъчно валежи в подходящия момент, както и опазването й от болести и неприятели.

От другите есенни култури – с тритикале са засетите 2 220 дка. Производството възлиза на 525,5 тона, при среден добив от декар 236 кг/дка.

**ПРОЛЕТНИ КУЛТУРИ**

**МАСЛОДАЕН СЛЪНЧОГЛЕД**

|  |  |  |  |  |
| --- | --- | --- | --- | --- |
| Година | Засети площи дка | Реколтирани площи дка | Среден добив кг/дка | Производство тона |
| 2021 | 440 400 | 440 394 | 232 | 102 270 |
| 2022 | 485 180 | 485 180 | 199 | 96 590 |
| 2023 | 503 700 | 503 444 | 169 | 85 019 |
| 2024 | 528 780 | 528 780 | 113 | 59 824 |

Съотношение на засетите и реколтирани площи при маслодаен слънчоглед за периода 2021 – 2022 – 2023 - 2024 година:

фигура 4 МАСЛОДАЕН СЛЪНЧОГЛЕД

Маслодаен слънчоглед в област Ямбол за 2024г. беше засят върху 528 780 дка. Реколтирани са 528 780 дка. Получената продукция възлиза на 59 824 тона, при среден добив 113 кг/дка. В сравнение с миналите години добива е доста нисък, поради липсата на достатъчно валежи.

За сравняваният четиригодишен период площите с маслодаен слънчоглед постепенно се увеличават.Тази тенденция се дължи главно на изискванията за сеитбооборот при кандидатстването за подпомагане на земеделските стопани пред ДФЗ по различните мерки и схеми, а също така и от намаляването на площите с маслодайна рапица.

**ЦАРЕВИЦА ЗА ЗЪРНО**

|  |  |  |  |  |
| --- | --- | --- | --- | --- |
| Година | Засети площи дка | Реколтирани площи дка | Среден добив кг/дка | Производство тона |
| 2021 | 16 061 | 16 061 | 552 | 8 865 |
| 2022 | 15 880 | 15 880 | 518 | 8 235 |
| 2023 | 24 730 | 24 730 | 475 | 11 757 |
| 2024 | 33 185 | 33 185 | 247 | 8 195 |

За 2024 г. са засети 33 185 дка с царевица за зърно. Произведеното количество зърно възлиза на 8 195 тона, при среден добив 247 кг/дка. Отчетеният среден добив за последната година е най-нисък, поради сушата през вегетацията на културата.

Съотношение на засетите и реколтирани площи при царевица за зърно за периода 2021 – 2022 – 2023 - 2024 година:

фигура 5 ЦАРЕВИЦА ЗА ЗЪРНО

**ТРАЙНИ НАСАЖДЕНИЯ**

 **ЧЕРЕШИ**

|  |  |  |  |  |
| --- | --- | --- | --- | --- |
| Година | Площи дка /плододаващи/ | Реколтирани площи дка | Среден добив кг/дка | Производство тона |
| 2021 | 1 005 | 818 | 266 | 218 |
| 2022 | 1 121 | 934 | 299 | 279 |
| 2023 | 966 | 966 | 245 | 237 |
| 2024 | 640 | 640 | 130 | 83 |

От таблицата се вижда, че площта на плододаващите черешови насаждения на територията на областта бележи намаление. В сравнение с 2021г. намалението на площите е с 36,32%.

фигура 6 ЧЕРЕШИ

**ПРАСКОВИ**

|  |  |  |  |  |
| --- | --- | --- | --- | --- |
| Година | Площи дка /плододаващи/ | Реколтирани площи дка | Среден добив кг/дка | Производство тона |
| 2021 | 225 | 189,8 | 321 | 61,03 |
| 2022 | 145 | 145 | 391 | 56,7 |
| 2023 | 107 | 107 | 313 | 33,5 |
| 2024 | 70 | 70 | 383 | 26,8 |

Данните от таблицата показват, че площите на плододаващите насаждения от праскови са намалели през последните години. Произведената продукция за 2024г. възлиза на 26,8 тона. Най-висок среден добив е отчетен през 2022 г. – 391 кг/дка.

фигура 7 ПРАСКОВИ

**СЛИВИ**

|  |  |  |  |  |
| --- | --- | --- | --- | --- |
| Година | Площи дка /плододаващи/ | Реколтирани площи дка | Среден добив кг/дка | Производство тона |
| 2021 | 2518 | 2518 | 871 | 2194,53 |
| 2022 | 1611,5 | 1571,5 | 590 | 926,86 |
| 2023 | 1380 | 1380 | 657 | 907,1 |
| 2024 | 1241 | 1102 | 626 | 690,2 |

От таблицата виждаме, че плододаващите сливови насаждения също намалят. През текущата година, общото количество продукция е 690 тона, а средният добив е 626 кг/дка.

фигура 8 СЛИВИ

**ЯБЪЛКИ**

|  |  |  |  |  |
| --- | --- | --- | --- | --- |
| Година | Площи дка /плододаващи/ | Реколтирани площи дка | Среден добив кг/дка | Производство тона |
| 2021 | 594 | 594 | 879 | 522 |
| 2022 | 550 | 390 | 618 | 241 |
| 2023 | 535 | 535 | 449 | 240 |
| 2024 | 515 | 515 | 407 | 209,4 |

Площта на плододаващите ябълкови насаждения в областта е относително постоянна през последните години. Всички площи с ябълки се реколтират ежегодно и за насажденията се полагат необходимите грижи. За сравняваният период с най-голям среден добив от декар е 2021 година – 879 кг/дка.

фигура 9 ЯБЪЛКИ

На територията на областта има създадени 28 дка с вишни, произведената продукция от тях възлиза на 4.8 тона, при среден добив – 171.4 кг/дка.

Плододаващите круши са 72 дка. Реколтирани са 72 дка. Производството възлиза на 41,9 тона, а средният добив 582 кг/дка.

**ЛАВАНДУЛА**

|  |  |  |  |  |
| --- | --- | --- | --- | --- |
| Година | Площи дка | Реколтирани площи дка | Среден добив кг/дка | Производство тона |
| 2021 | 5147,3 | 5147,3 | 377 | 1944,23 |
| 2022 | 4143 | 4143 | 380 | 1575,88 |
| 2023 | 3304 | 3197 | 333 | 1063,2 |
| 2024 | 2731 | 2731 | 397 | 1083,1 |

фигура 10 ЛАВАНДУЛА

На територията на областта през 2024г.се отглежда лавандула върху 2 731 дка, като площта, която е реколтирана е 2731 дка. Производството възлиза на 1083,1тона, средният добив за 2024 г. е 397 кг/дка. Това е най – високия среден добив за последните четири години.

**ЛОЗОВИ НАСАЖДЕНИЯ**

Лозарството в Ямболска област има вековни традиции. Резултати и изводи от проведени агроклиматични проучвания за Източния лозарски район на България показват, че е подходящ за развитието на лозата. В него са установени няколко микрорайони със специфични микроклиматични особености, които дават своето отражение върху качеството на гроздовите реколти.

**ЛОЗЯ ВИНЕНИ**

|  |  |  |  |  |
| --- | --- | --- | --- | --- |
| Година | Площи дка | Реколтирани площи дка | Среден добив кг/дка | Производство тона |
| 2021 | 19275 | 18328,3 | 695 | 12736,39 |
| 2022 | 19395 | 19395 | 670 | 12995,3 |
| 2023 | 14630 | 14630 | 469 | 6866,2 |
| 2024 | 12900 | 12900 | 463 | 5971 |

фигура 11 ЛОЗЯ ВИНЕНИ

Намалението в площите на винените лозя за сравняваният период се дължи на отпадането на старите и непродуктивни насаждения с изтекла амортизация, както и отказ от отглеждането на лозя от гроздопроизводителите. Въпреки това делът на площите заети с лозя е голям и секторът търпи развитие. В областта встъпват в плододаване и нови масиви от перспективни високодобивни сортове, като се използват благоприятните почвено-климатични условия в района и възможностите за подпомагане в лозарският сектор.

По националната програма за подпомагане на лозаро-винарския сектор 2023-2027 г. земеделските стопани подават зявления за прием за финансова помощ по мярка ”Преструктуриране и конверсия на лозя”. Mярката подпомага дейности за преструктуриране и конверсия на лозови насаждения, както и за подобряване на техниките за управление на лозята

По оперативни данни за последната 2024 година са реколтирани 12 900 дка винени лозя. Общата продукция от винени сортове е 5 971 тона. Отчетеният среден добив е 463 кг/дка.

**ЛОЗЯ ДЕСЕРТНИ**

|  |  |  |  |  |
| --- | --- | --- | --- | --- |
| Година | Площи дка | Реколтирани площи дка | Среден добив кг/дка | Производство тона |
| 2021 | 518 | 518 | 780 | 404,02 |
| 2022 | 436,5 | 436,5 | 821 | 358,26 |
| 2023 | 397 | 397 | 537 | 213,1 |
| 2024 | 397 | 397 | 467 | 185,4 |

фигура 12 ЛОЗЯ ДЕСЕРТНИ

За сравняваният четири годишен период се отчита намаление на площите спрямо 2021 г. и 2022 г. заети с плододаващи десертни лозя, поради напредналата възрастова структура на насажденията.

За 2024 г. произведеното количество десертно грозде е 185,4 тона. Реколта 2024 се отличава с добро качество по отношение на здравина на гроздето и захарно съдържание. Отчетеният среден добив е 467 кг/дка за десертните лозя.

**ЗЕЛЕНЧУКОПРОИЗВОДСТВО**

При основните зеленчукови култури се отчита ръст в дела на обработваемата площ за сравняваният три годишен период 2021-2022-2023-2024. Тенденцията към увеличение на площите с отглеждани зеленчуци в областта важи за почти всички видове култури от групата, дължащо се на подпомагането на земеделските стопани по схемите и мерките.

**ДОМАТИ**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2021 | 499 | 499 | 909 | 453,7 |
| 2022 | 393 | 393 | 1053 | 414,03 |
| 2023 | 241 | 241 | 1276 | 307,7 |
| 2024 | 375 | 335 | 917 | 307,2 |

При доматите се наблюдава повишаване на от засетите площи спрямо 2023г. Те са 375 дка и са реколтирани 335дка, като получената продукция възлиза на 307,2 тона, при отчетен среден добив – 917 кг/дка.

фигура 13 ДОМАТИ

**ПИПЕР**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2021 | 332 | 332 | 1160 | 385,36 |
| 2022 | 271,2 | 271,2 | 1240 | 336,47 |
| 2023 | 155 | 155 | 1069 | 165,7 |
| 2024 | 126 | 126 | 619 | 78 |

За четиригодишния сравнителен период се наблюдава рязко намаление на заетите площи с пипер, поради липсата на достатъчно площи за напояване и отказ на земеделските стопани да го отглеждат. През 2024г. са засети с пипер 126 дка и са реколтирани на 100 %, като получената продукция е 78 тона, при отчетен среден добив – 619 кг/дка.

фигура 14 ПИПЕР

**КАРТОФИ**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2021 | 857,5 | 857,5 | 1296 | 1111,4 |
| 2022 | 1481 | 1481 | 1106 | 1638,02 |
| 2023 | 276 | 276 | 1809 | 499,3 |
| 2024 | 217 | 217 | 1293 | 280,5 |

Картофи за реколта 2024г – засадени са 217 дка от тях са реколтирани 217 дка, получената продукция възлиза на 280,5 тона, при отчетен среден добив – 1293 кг/дка. След „бума“ през 2021г и 2022г. в заетите площи с картофи, поради отпуснато допълнително финансиране, сега площите са рязко надолу, което се вижда и от графиката на фигура 15.

фигура 15 КАРТОФИ

 **ДИНИ**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2023 | 748 | 748 | 2175 | 1627,2 |
| 2024 | 1263 | 1263 | 2489 | 3143,8 |

При дините се забелязва увеличаване на засадените площи спрямо 2023г. За 2024г. са засадени 1263 дка е получената продукция 3143,8 тона, при среден добив – 2489 кг/дка.

 **ПЪПЕШИ**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2023 | 547 | 547 | 1008 | 551,5 |
| 2024 | 335 | 335 | 893 | 299 |

Пъпешите - от засадените 335 дка са реколтирани всички, получената продукция е 299 тона, при отчетен среден добив – 893 кг/дка.

**Фигура 16 Дини и пъпеши**

**КРАСТАВИЦИ**

|  |  |  |  |  |
| --- | --- | --- | --- | --- |
| Година | Засадени площи дка | Реколтирани площи дка | Среден добив кг/дка | Производство тона |
| 2023 | 105 | 105 | 1838 | 193 |
| 2024 | 158 | 158 | 1348 | 213 |

Краставици - от засадените 158 дка през 2024г., са реколтирани на 100% и е получена продукция 213 тона, при отчетен среден добив 1348 кг./дка.

**4. ОБСЛЕДВАНИЯ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ**

**4.1. БРАКУВАНЕ НА ТРАЙНИ НАСАЖДЕНИЯ ЗА 2024 ГОДИНА**

Постъпили искания за бракуване в ОД ”Земеделие” гр. Ямбол – 28 броя

Издадени заповеди и извършени комисии - 28 броя

Издадени протоколи от комисиите – 28 броя

Всичко декари бракувани трайни насаждения – 259.352 дка

|  |  |  |  |  |  |  |
| --- | --- | --- | --- | --- | --- | --- |
| Община | дка | Вид на ТН | Населено място | Община | Брой протоколи | брак |
| Ямбол | 2.550 | Овощна градина |  | Ямбол | 1 | да |
| Стралджа | 43.296 | Друг вид ТН |  | Стралджа | 2 | да |
| Стралджа | 33.024 | Етерично маслодайни |  | Стралджа | 1 | да |
| Стралджа | 3.433 | Лозе |  | Стралджа | 2 | да |
| Тунджа | 43.824 | Лозе |  | Тунджа | 10 | да |
| Тунджа | 114.386 | Овощна градина |  | Тунджа | 10 | да |
| Тунджа | 18.839 | Етерично маслени |  | Тунджа | 2 | да |
| **ОБЩО:** | **259.352** |  |  |  | **28** |  |

|  |  |  |  |
| --- | --- | --- | --- |
| Сравнение по години | Брой комисии | Брой издадени протоколи | Декари бракувани ТН |
| 2021 | 30 | 30 | 1 403,635 |
| 2022 | 36 | 36 | 3 118,576 |
| 2023 | 38 | 38 | 512,446 |
| 2024 | 28 | 28 | 259.352 |

**4.2. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО**

В изпълнение на Заповед **№ РД 09-78/08.02.2018 г**. на Министъра на земеделието, храните и горите и във връзка с писмо с изх. № 9166-18/24.02.2023 на заместник-министъра , по предварително установен график бяха извършвани периодични обследвания на площите заети с основните есенни и пролетни култури. Обследванията се извършваха по общини от специално сформирани Експертни комисии със Заповед на Директора на ОДЗ № РД 04-20/02.03.2023 г., като резултатите се докладваха в края на периода.След обсъждане на данните и анализ на работни съвещания на ОЕКЗ резултатите бяха своевременно докладвани в МЗХ.

**І етап** – 10 % обследване в периода 25 до 29 март доклад до МЗХ Изх. №РД-12-01-60-4/ 28.03.2024г.

**ІІ етап** – 10 % обследване в периода 22 април до 26 април доклад до МЗХ с Изх. № РД -12-01-60-10/29.04.2024 г.

**ІІІ етап** - 100 % обследване в периода 27 май до 31 май доклад до МЗХ с Изх. №РД -12-01-60-15/31.05.2024 г.

**ІV етап** – 10 % обследване, 7-10 дни преди жътва /не по-късно от 25 юни 2024 г./ доклад до МЗХ с Изх. №РД-12-01-60-20/18.06.2024 г.

**ІІ. ЖИВОТНОВЪДСТВО**

1. **ГОВЕДОВЪДСТВО И БИВОЛОВЪДСТВО**

 Общият брой на говедата на територията на Ямболска област през 2024г. е 19 374 бр., а през 2023 г. са били 27 234 по данни на ОДБХ гр. Ямбол. Това е намаление с 29,86% в сравнение с 2023г.

На територията на Ямболска област, под селекционния контрол през 2024г. има 2 925 бр. говеда, което бележи също спад с 6,97% в сравнение с 2023г., когато под селекционен контрол са били - 3 144 бр.

В Ямболска област броя на биволите през 2024г. е 1 211 бр. по данни на ОДБХ гр. Ямбол. Това е намаление с 9,56% спрямо 2023 г., когато са били 1 339 бр.

 Под селекционен контрол са 1 000 бр. биволи , което е увеличение с 14,03% спрямо броя на животните в сравнение с 2023г., когато са били – 877 бр.

**ГОВЕДА И БИВОЛИ**

|  |  |  |
| --- | --- | --- |
| Година | Говеда | Биволи |
| Общо | Под селекция | Общо | Под селекция |
| 2021 | 28 981 | 3 514 | 1 526 | 955 |
| 2022 | 28 395 | 3 226 | 1 534 | 877 |
| 2023 | 27 234 | 3 144 | 1 339 | 877 |
| 2024 | 19 374 | 2 925 | 1 211 | 1 000 |

**2. ОВЦЕВЪДСТВО И КОЗЕВЪДСТВО**

На територията на Ямболски регион, броят на овцете отбелязва спад с 27,74 % под нивото, отчетено през 2023г. по данни на ОДБХ гр. Ямбол, като сега броят им е – 31 376 бр. През 2023г. овцете са били - 43 423 бр.

Под селекционен контрол овцете са 9 435 бр. Наблюдава се и при тях намаление с близо 4,53% спрямо 2023г., когато са били – 9 882 бр.

Броят на козите в Ямболска област бележи спад с 22,56% спрямо 2023г. на фона на намалението на националното ниво на козите с над 14%.

Броят на козите под селекционен контрол за 2024 г. е 566 бр , а през 2023 г. е бил – 577 бр. Това е намаление с под 2%.

 **ОВЦЕ И КОЗИ**

|  |  |  |
| --- | --- | --- |
| Година | Овце | Кози |
| Общо | Под селекция | Общо | Под селекция |
| 2021 | 48 917 | 10 224 | 7 123 | 262 |
| 2022 | 45 061 | 9 771 | 6 893 | 491 |
| 2023 | 43 423 | 9 882 | 6 193 | 577 |
| 2024 | 31 379 | 9 435 | 4 796 | 566 |

**3.ПТИЦЕВЪДСТВО**

На територията на Ямболска област, според данни от ОДБХ гр. Ямбол през 2024г. има 441 800 бр. птици, а през 2023г. са били - 1 384 700 бр. птици. От посочените данни става ясно, че през 2024г. броят на птиците на територията на региона рязко е намалял с 69,10%.

**4. СВИНЕВЪДСТВО**

Свиневъдният сектор на територията на Ямболски регион бележи рязък спад. На територията на Ямболска област, според данни от ОДБХ гр. Ямбол през 2024г. се отглеждат 26 145 бр. свине. Това е огромен тренд в низходяща линия в сравнение с 2023г., когато са били 86 691 бр. Процентно това намаление е – 69,86%.

Под селекционен контрол са 1 938 бр. свине.

**5. ПЧЕЛАРСТВО**

Съгласно Регистър на пчелините на БАБХ, в Ямболска област през 2024г. са регистрирани 68 172 бр. пчелни семейства. Тук се забелязва доста голямо увеличение в сравнение с 2023г., когато са били 34 527 бр. пчелни семейства. Процентно увеличението е с близо 97,44%.

**6. ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В ЯМБОЛСКА ОБЛАСТ.**

През 2024г., броят на всички видове селскостопански животни на територията на област Ямбол намалява драстично. Световната пандемия Ковид-19 и войната в Украйна доведоха до безпрецедентно нарастване на цените на фуражи, електроенергия и горива, както и голяма несигурност на пазара на продукти от животински произход, което обяснява спада, както на територията на областта, така и на национално ниво.

Свиването на броят на едрите преживни животни се дължи основно на по-слабите печалби, генерирани от млекопроизводителите и животновъдите, които имат по-високи разходи за фуражи, енергоносители, адекватни за инфлацията заплати, консумативи и материали. Изкупната цена на млякото варира през годината, но остана ниска на средно ниво. Не се промени и изкупната цена на месото. Друга причина е промяната на нормативната база за кандидатстване по интервенциите на новия Стратегически план, което касае собственици на животни, които не са регистрирани по чл. 7 от ЗОЗЗ.

Намалението на броя на дребните преживни животни в двете направления в сравнение с последните години се дължи на това, че стопаните, които отглеждат овце и кози са застаряваща социална група и поетапно редуцират стадата си. Не се осъществява приемственост от млади земеделски стопани на дейността във фермите. Наблюдава се сериозен дефицит на квалифицирана работна ръка. Ниската изкупна цена на месото, недостатъчно актуализираната цена на овчето и козе мляко, неизкупуването на вълната от години, скъпите фуражи и консумативи, както и несигурността в цените им, водят до намаляване на броя на животните в стадата. Собственици на дребни преживни животни, които не са регистрирани по чл. 7 от ЗОЗЗ, не могат да кандидатстват по преходна национална помощ за овце-майки и кози-майки, обвързана с производството, което води до продажба или клане на наличните животни.

Увеличението на броят на фермите и животните под селекционен контрол се дължи на повишените ставки по интервенциите по директните плащания, доброто подпомагане на животните под селекционен контрол чрез схемите за държавни помощи, както и увеличеният брой на отглежданите животни под селекционен контрол от аборигенните породи.

**Основни цели и мерки за подобряване на устойчивостта, ефективността и рентабилността на животновъдните стопанства през 2025г.:**

1. Подобряване на конкурентоспособността и устойчивостта на уязвими сектори в животновъдството чрез схеми за обвързано с производството подпомагане на доходите (млечни крави, месодайни крави, говеда, овце и кози, биволи) по Стратегическия план по ОСП

2. Подкрепа на доходите на земеделски стопани в животновъдството чрез преходна национална помощ (за говеда, биволи, овце-майки и кози-майки)

3. Подобряване на конкурентоспособността на сектор Пчеларство чрез интервенции, заложени в Стратегическия план по ОСП

4. Насърчаване на хуманното отношение към животните и опазването на генетичните ресурси в животновъдството със средства от националния бюджет и Стратегическия план по ОСП

5. Съхранение и управление на генетичните ресурси в животновъдството, постоянен мониторинг за състоянието им

**РАЗДЕЛ : ДЕЙНОСТИ НА ДИРЕКЦИЯ «АПФСДЧР»**

**І. СТРУКТУРА И ЧИСЛЕНОСТ НА ПЕРСОНАЛА.**

Областните дирекции "Земеделие" са специализирани териториални администрации към министъра на земеделието и храните и са второстепенни разпоредители с бюджетни кредити към Министерството на земеделието и храните. Структурата и числеността на отделните административни звена се определят с длъжностното разписание при спазване на разпоредбите на Закона за администрацията, Закона за държавния служител и подзаконовите нормативни актове по прилагането им.

Според характера на дейността, която извършват, административните звена в Областната дирекция "Земеделие" Ямбол са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД „Земеделие” Ямбол е организирана в дирекция "Административно-правна, финансово-стопанска дейност и човешки ресурси". В общата администрация работят 6 служители.

Специализираната администрация е организирана в Главна дирекция "Аграрно развитие", като в състава и се включват общинските служби по земеделие на територията на областта като нейни териториални звена. В специализираната администрация работят 10 служители.

С устройствен правилник на Областните дирекции „Земеделие” са утвърдени щатни бройки, в т. ч. и Общинските служби по земеделие. Утвърденото длъжностно разписание за ОД „Земеделие” Ямбол от 30.11.2023г. е за **45 служители.**

В състава на ОД“Земеделие“ Ямбол са включени **18 щатни бройки**, както и 4 Общински служби по земеделие както следва:

1.ОСЗ Тунджа – Ямбол – 11 служители;

2.ОСЗ Стралджа – 6 служители;

3.ОСЗ Елхово – 6 служители;

4.ОСЗ Болярово – 4 служители

**ОБЛАСТНА ДИРЕКЦИЯ „ЗЕМЕДЕЛИЕ” – гр. ЯМБОЛ**

Гл.секретар

1

Директор на Д „АПФСДЧР” – 1

Главен Счетоводител - 1

Главен юрисконсулт -

 1

Главен специалист – 2

Главен директор ГД„АР” – 1

ОД „ЗЕМЕДЕЛИЕ” – 18 щатни бройки

ОС “ЗЕМЕДЕЛИЕ” – 27 щатни бройки

Старши eксперт – 1

Главен експерт - 6

ОСЗ – 4 бр.

Началник – 4

Гл.експерт - 10

Ст.експерт – 3

Мл.експерт – 4

Гл.специалист – 5

Ст.специалист – 1

Главен инспектор – 2

Младши

експерт -

1

**II. ИЗПЪЛНЕНИЕ НА БЮДЖЕТА ЗА 2024г.**

Финансово - счетоводната дейност се организира при спазване на основните счетоводни принципи посочени в чл. 11 от Закона за счетоводството и глава петнадесета от Закона за публичните финанси.

 Стопанските операции се отразяват в три обособени отчетни групи: „Бюджет„; „Други сметки и дейности” и „Сметки за средства от европейски съюз”. Прилаганата отчетност е диференцирана в две основни насоки: отчетност на касова основа и отчетност на начислена основа /счетоводна отчетност/.

Отчетността на касова основа се изготвя в съответствие с Единната бюджетна класификация за всяка финансова година.

Счетоводната отчетност се изготвя в съответствие със Сметкоплана на бюджетните организации и в частност индивидуалния сметкоплан на Областната дирекция “Земеделие” Ямбол .

Дълготрайните активи се отчитат по цена на придобиване, включваща покупната цена и разходите за привеждане на актива в подходящ за експлоатацията му вид. За дълготрайни активи се отчитат и признават активи, когато стойността им в момента на придобиването е по-голяма от 1000 лв.без ДДС за всички ДМА, с изключение на компютрите, чийто стойностен праг е 500 лв. без ДДС. Начисляване на амортизации на нефинансовите дълготрайни активи и отчитането на амортизационната сума се извършва ежемесечно.

Материалните запаси се оценяват по доставна стойност, която включва разходите за закупуване и други, които допринасят за привеждането на материалите в готов за тяхното ползване вид.

Приходите се определят по справедлива стойност на полученото или подлежащо на получаване възнаграждение под формата на парични средства. Отчитат се на начислена основа в момента на тяхното възникване и на касова основа в момента на постъпване по сметките на дирекцията, съгласно параграфите на ЕБК. Като приходи от стопанската дейност се отчитат приходите от наеми/аренда на земеделска земя от държавен поземлен фонд /ДПФ/. Същите се разпределят в два отчетни периода /2024 г. и 2025 г./, които обхващат периода на „стопанската година 2024/2025 г.“. Отчитането на приходите се извършва съобразно счетоводната политика на първостепенния разпоредител.

Към 31.12.2024 г. се извърши анализ на просрочията, същите са провизирани и отразени в съответните задбалансови сметки. Начислени са разходи за провизии за персонал по реда на т.19.7 от ДДС № 20/2004г.

Във връзка с предоставено безвъзмездно право на ползване на предоставените земи от държавен поземлен фонд /ДПФ/ от Министъра на земеделието и храните на бюджетни организации за безвъзмездно ползване на основание заповеди по чл. 24, ал. 2 от ЗСПЗЗ, се приложи подходът на приписани разходи и приходи, на основание т. 17.15 от ДДС 20/2004 г. на МФ.

Начислен е коректив за задължения за разходите, отнасящи се за 2024г., чийто първични документи постъпват месец януари 2025 г.

Във връзка с прилагането на НСС 37 и спазване принципа на същественост, за отчетния период са начислени условни вземания, съгласно представени запис на заповеди, покриващи предстоящо вземане от наем/аренда на земеделски земи от ДПФ с падеж 31.01.2025 г..

**1. ПРИХОДНА ЧАСТ**

Отчетът за касовото изпълнение на бюджета на ОД „Земеделие” - Ямбол за периода от 01.01.2024 г. до 31.12.2024 г. отразява:

* приходи от държавни такси, реализирани от общинските служби по земеделие /ОСЗ/, съгласно Тарифата за таксите, събирани от органите по поземлената собственост – Приложение 1 към чл.1 от ПМС 286 от 10.07.1997 г. - препис от решения, промяна на начина на трайно ползване на земеделски земи /НТП/, справки за имоти, регистрация на договори, издаване на талон;
* реализираните приходи от държавни такси за регистрация и контрол на земеделска и горска техника, съгласно Тарифата за таксите, събирани по Закона за регистрация и контрол на земеделската и горската техника /ЗРКЗГТ/ - годишни и сезонни технически прегледи на техника, идентификация при първоначална регистрация и промяна в регистрация, пускане в употреба или бракуване на техника; издава и подменя свидетелства за регистрация на техника, издава и подменя свидетелства за правоспособност за работа с техника;
* реализирани приходи от държавни такси, определени по Тарифата за таксите, които се заплащат при промяна на предназначението на земеделските земи - държавна такса за промяна на предназначението на земеделска земя за неземеделски нужди по решения, постановени от комисиите по чл. 17, ал. 1, т. 1 от Закона за опазване на земеделските земи (ЗОЗЗ) към ОД „Земеделие“; такса при внасяне на искане за разглеждане в комисиите по чл. 17, ал. 1, т. 1 от ЗОЗЗ към ОД „Земеделие“; такса за издаване на копие от карта за почвената покривка; такса за издаване на акт за категорията на земята, за заверка на удостоверението за поливност и на скицата на площадката (ситуацията на трасето); такса за издаване на заверено копие или на препис-извлечение от предходно решение, постановено от комисиите по чл. 17, ал. 1, т. 1 от ЗОЗЗ към ОД „Земеделие“, или от друг документ, свързан с промяна на предназначението на земеделска земя;
* реализирани стопански приходи свързани с управлението на земеделски земи от държавния поземлен фонд,включени в баланса на ОД „Земеделие“ - наеми аренда;
* приходи от глоби, санкции, неустойки, наказателни лихви - лихви и/или неустойки при неизпълнение на арендно плащане в договорения срок.

За периода 01.01.2024 - 31.12.2024 г. ОД „Земеделие” – Ямбол отчита приходи в размер на **2 393 323 лева** както следва:

* От държавни такси, съгласно Тарифата за таксите, събирани от органите по поземлената собственост; Тарифата за таксите, събирани по Закона за регистрация и контрол на земеделската и горска техника /ЗРКЗГТ/ и Тарифата за таксите, които се заплащат при промяна на предназначението на земеделските земи в размер на **133 789 лв**., отразени в & 25-01 „Такси за административни и други услуги и дейности”;

Процентното отношение на приходите от държавни такси, реализирани от ОД „Земеделие” – Ямбол и общинските служби по земеделие в област Ямбол към общите приходи може да се представи по следния начин:

* От отдаване под наем и аренда на земеделски земи от държавен поземлен фонд в размер на **2 259 873 лв**., отразени в & 24-06 „Приходи от наеми на земя”;
* От глоби, санкции, неустойки, на основание издадени от Директора на ОД „Земеделие” – Ямбол наказателни постановления във връзка с прилагане на ЗРКЗГТ и неправомерно ползване на земеделски земи от държавен поземлен фонд, на основание издадени заповеди на Директора на ОД „Земеделие“ – Ямбол, на основание чл. 34 от ЗСПЗЗ, отразени по параграф 28-02 – **59 795 лв**.
* Други приходи – **1 226 лв**.;
* Внесен данък върху приходите от стопанска дейност на бюджетните предприятия, съгласно чл.248 от ЗКПО в размер на  **61 360 лева**;

**ОД „Земеделие” – Ямбол отчита преизпълнение на утвърдения план за приходите към 31.12.2024 г. с 147 457 лв.**

Вътрешни и външни фактори повлияли върху размера на събраните приходи по категории, са както следва:

* 1. **Приходи от такси:**
* Анализът на отчетените приходи от *такси, реализирани от общинските служби по земеделие* през 2024 г. показва увеличение на размера им спрямо предходната 2023 г. Съпоставяйки ги обаче спрямо 2019г., показва тенденция на значително намаление, което произтича от влезлите в сила промени и допълнения в Закона за кадастъра и имотния регистър, относно преобразуването на картата на възстановената собственост в кадастрална карта от службите по геодезия, картография и кадастър. В тази връзка обслужването на гражданите и съответно заплащането на държавни такси се прехвърли от Общинските служби по земеделие към Агенция по геодезия, картография и кадастър /АГКК/. За сравнение цитираните приходи през 2024 г. са били 10 936 лв, а през 2019 г. – 29 402 лв.
* На основание Заповед № РД 09-1015/11.12.2020 г. на Министъра на земеделието, храните и горите от 01.01.2021 г. приходите от държавна такса за промяна на предназначението на земеделска земя за неземеделски нужди по решения, постановени от комисиите по чл. 17, ал. 1, т. 1 от ЗОЗЗ към ОД „Земеделие“ постъпват по банковите транзитни сметки на ОД "Земеделие". В тази връзка, ОД „Земеделие“ Ямбол отчита получени приходи през 2024 г. в размер на 56 656 лв.
	1. **Приходи от наем:**

 В резултат на сключените 64 бр. договора, както и индексираните вноски от наем и аренда по дългосрочните договори с 2,1 % индекс на инфлация, ОД „Земеделие“ Ямбол отчита увеличение на приходите от наеми на земя в размер на 111 361 лв. спрямо предходната година.

Във връзка с установено неправомерно ползване на земеделски земи от ДПФ и издадени заповеди на Директора на ОД „Земеделие“ Ямбол на основание чл. 34, ал. 8 от ЗСПЗЗ, през 2024 г., като и начислени наказателни лихви и неустойки за неизплатените в срок наем или аренда, са постъпили 59 795 лева.

**Общият размер на приходите, реализирани от ОД „Земеделие” – Ямбол към 31.12.2024 г., възлиза на 2 454 683 лв.**

**ЧУЖДИ СРЕДСТВА, ПОСТЪПВАЩИ ПО СМЕТКА НА ОД „ЗЕМЕДЕЛИЕ“ - ЯМБОЛ, ПРЕДСТАВЛЯВАЩИ СРЕДНО ГОДИШНО РЕНТНО ПЛАЩАНЕ**

С изменение на чл. 37в, ал.7 от ЗСПЗЗ от 2015 г., по сметката за чужди средства на ОД „Земеделие“ – Ямбол постъпват суми от ползватели на земеделски земи, представляващи средно годишно рентно плащане за имоти,които попадат в масивите за ползване на основание издадени заповеди на директора на ОД „Земеделие” Ямбол по реда на чл. 37в, ал. 4 и чл.37ж от ЗСПЗЗ – т.нар. „бели петна“. Сумите са депозитни и се възстановяват от ОД „Земеделие” Ямбол на правоимащите лица (собственик, съсобственик, наследник на земеделски земи) в 10 годишен срок.

 В тази връзка по сметката за чужди средства са постъпили суми от ползватели и възстановени на правоимащите лица по стопански години, както следва:

|  |
| --- |
| ***Данните обхващат периода от 2015 г. до настоящия момент*** |
| **Стопанска година** | **Дължими суми от ползватели** | **Платени суми от ползватели** | **Възстановени суми на собственици**  |
|  | *лева* | *лева* | *лева* |
| 2015/2016 г. | 2 091,01 | 621 032,67 | 246 283,21 |
| 2016/2017 г. | 0 | 486 087,10 | 181 106,64 |
| 2017/2018 г. | 0 | 442 599,64 | 141 873,16 |
| 2018/2019 г. | 0 | 418 641,01 | 110 671,67 |
| 2019/2020 г. | 0 | 461 717,75 | 113 330,03 |
| 2020/2021 г. | 0 | 463 605,27 | 98 942,31 |
| 2021/2022 г. | 0 | 421 931,37 | 85 800,11 |
| 2022/2023 г. | 0 | 484 244,66 | 59 692,14 |
| 2023/2024 г. | 366,41 | 621 643,77 | 50 887,76 |
| 2024/2025 г. | 378 649,81 | 109 994,90 | 0,00 |
| **Общо:** | **381 107,23** | **4 531 498,14** | **1 088 587,03** |

От оставащите неплатени 378 649,81 лв. „бели петна“ за стопанската 2024/2025 г. ежедневно постъпват суми от ползвателите на имоти по чл. 37в и 37ж. Експерти от ОДЗ Ямбол и общинските служби по земеделие многократно уведомяват длъжниците и считаме, че неизплатените суми ще бъдат събрани в пълен размер.

 Входирани, проверени и изплатени през 2024 г. общо 664 броя заявления за възстановяване на т.нар. „бели петна“ на правоимащите лица за 144 856,93 лева. За сравнение през 2023г. са обработени и изплатени – 509 бр. заявления. Наблюдава се увеличение на входираните заявления за изплащане на правоимащите.

Отчитайки факта, че движението и оборотът от документи, както и финансовите средства са значителни по обем, от 2019 г. е в действие софтуерен онлайн базиран програмен продукт, с който работят както служителите на дирекцията, така и на общинските служби по земеделие, с който се постига много добра отчетност и контрол.

**III. АДМИНИСТРАТИВНО - ПРАВНА ДЕЙНОСТ НА ОД”ЗЕМЕДЕЛИЕ” ЯМБОЛ**

 През 2024 г. е осъществено процесуално представителство пред органите на съдебната власт по 16 дела от гражданско - административен характер.Преобладаващата част от делата са с предмет – обжалване на административни актове , издадени по реда на ЗДСл /7 бр./ и ЗСПЗЗ /6 бр./. Осъществена е и правна защита по 3 бр. дела с пълномощно на министъра на земеделието и храните с предмет на обжалване – административни актове, издадени по реда на ЗПЗП.

 За периода на 2024 г. са изготвяни правни становища във връзка със законосъобразното осъществяване правомощията на директора на Дирекцията. Предоставяна е информация на граждани и организации за движението на преписките по реда на Закона за достъп до обществена информация. Извършват се проверки в сроковете и по реда на АПК, и се отговаря на молби, сигнали и жалби, постъпили от организации, физически и юридически лица във връзка с дейността на ОД ”Земеделие” и Общинските служби по земеделие. На място в общинските служби по земеделие и в ОД „Земеделие” Ямбол, заедно със служителите се обсъждат спорни проблеми и въпроси относно приложението на законите, техните изменения, защитата на личните данни, изпълнението на влезли в сила съдебни решения и други възникнали административно – правни проблеми.

 **РАЗДЕЛ: ДЕЙНОСТИ НА ГД „АР”**

**I. РЕГИСТЪР НА ЗЕМЕДЕЛСКИТЕ СТОПАНИ НА ТЕРИТОРИЯТА НА ОБЛАСТТА СЪГЛАСНО ИЗИСКВАНИЯТА НА НАРЕДБА №3 ОТ 29.01.1999 г.**

Областните дирекции "Земеделие" водят регистър на земеделските стопани на територията на областта съгласно изискванията на Наредба №3 от 29.01.1999 г., с която се определят условията и редът за регистриране на земеделските стопани съгласно чл. 7, ал. 1 от Закона за подпомагане на земеделските стопани.

През 2023/2024 година общият брой на земеделски стопани регистрирани в регистъра по Наредба № 3/1999г. e **1 936** бр. За сравнение с 2022/2023 г., общия брой на земеделските стопани, регистрирани в регистъра са **2 000 бр**., което с 64 бр. по-малко.

|  |  |
| --- | --- |
| Стопанска година | Брой регистрации по Наредба №3 |
| 2020/2021г. | 2 213 |
| 2021/2022г. | 2 096 |
| 2022/2023г. | 2 000 |
| 2023/2024г. | 1 936 |

Данните на регистрираните земеделски стопани, извършили регистрации, пререгистрации и актуализации в общинските служби по земеделие към Областна дирекция „Земеделие“ Ямбол, показват намаление във всички общински служби на територията на областта. Причините за това са няколко, а именно:

* поради преустановяване на дейност на земеделски стопани по проекти по подмярка 6.1. - Стартова помощ за млади земеделски производители;
* повишаване на минималния месечен размер на осигурителния доход от 780 лв на 933 лв;
* поради отпадане на регистрирани земеделски стопани, които извършват регистрация от необходимостта за самоосигуряване с цел право на парично обезщетение за бременност и раждане;
* на земеделски стопани, преустановили земеделка дейност поради преклонна възраст;
* на преустановена дейност на животновъди с малко на брой дребни преживни животни.

**II. КАНДИДАТСТВАНЕ ПО ИНТЕРВЕНЦИИ И СХЕМИ ЗА ПОДПОМАГАНЕ ОТ СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 – 2027 г.**

През месец април 2024г. стартира кампанията по приемане, обработване и представяне в областна дирекция на държавен фонд „Земеделие” на заявления подадени от земеделските стопани по различните интервенции и схеми за подпомагане. За кампания 2024г., ОД ”Земеделие” – Ямбол и общинските служби по земеделие организираха и контролираха процеса по регистрация на бенефициенти и предаване на заявления в ОД на ДФЗ-РА – град Ямбол.

За периода на кампанията в общинските служби по земеделие, бенефициентите, възползвали се от възможността си да кандидатстват по различните интервенции и схеми за 2024 г. са 1636, а размерът на общата заявена площ е 186 392,05 ха на физически и юридически лица, което е 98,32 % на бенефициентите и 108.04 % на площите в сравнение с подадените заявления за подпомагане през 2023г., които данни конкретизирани по години са:

|  |  |
| --- | --- |
| Кампания /година/ | Брой заявления |
| 2019г. | 2 017 |
| 2020г. | 1 928 |
| 2021г. | 1 622 |
| 2022г. | 1 767 |
| 2023г. | 1 664 |
| 2024г. | 1 636 |

От таблицата по горе се вижда, че за кампания 2024г. се отчита минимално намаление на бенифициентите в сравнение с приетите и обработени заявления от предходната 2023 кампания. За сметка на това има повишаване на заявените площи с 8.04 %.

Минималното намаление на броя на бенефициентите подали заявления за подпомагане в системата ИСАК считаме, че се дължи на завишените изисквания към начина на обработка на земята във връзка с приемането на Стратегическия план за развитие на земеделието и селските райони на Република България за периода 2023 – 2027 г, където едно от изискванията е, бенефициентът да отговаря на условията за активен фермер.

През 2024 г. се дешифрираха направените самолетни изображения, както и такива използващи метода за дистанционен контрол по отношение на площите допустими за подпомагане, чрез сентинелни сателитни изображения показващи фазите на развитие на наблюдаваните площи.

По тази причина земеделските стопани заявяващи площи за подпомагане през 2024г. прецизираха площите си и заявяваха основно тези, които реално обработват, като заявяването на трайно недопустими площи с характеристика на гора, канали, дерета, полски пътища, скалисти площи и т.н. бяха сведени до минимум.

**III.СПЕЦИАЛИЗИРАНИ ПРОВЕРКИ НА ТЕРЕН.**

В изпълнение разпореждане на Министерството на земеделието и храните със заповед на Министъра за започване на теренни проверки РД 09-965/12.09.2024.г бяха извършени специализирани проверки на терен на 126 физически блока с цел актуализиране на границите и начина на трайно ползване на физическите блокове, както и специализирания слой „Постоянно затревени площи за косене“ през периода септември 2024 г.

Специализираните проверки на терен се извършиха по списък съдържащ физическите блокове предоставен от Министерството на земеделието и храните.

.

Общинските служби по земеделие коректно и отговорно изпълниха задълженията си, изготвиха в срок протоколи с констатациите от извършените проверки на място и заедно с направените измервания и снимки ги обработиха чрез софтуера за създаване на протоколи в Cadis 9.

Това доведе до своевременно отразяване на необходимите корекции в системата за идентификация на земеделските парцели /СИЗП/ към Министерството на земеделието и храните.

**IV. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2024 г.**

С цел подпомагане на земеделските стопани при производство на първични селскостопански продукти и на основание на чл.47в, ал.3 от Закона за подпомагане на земеделските производители със заповед РД09-880/12.08.2024 г. на министъра на земеделието и храните, през 2024 г. се приложи и стартира схема за държавна помощ: „Помощ под формата на отстъпка от стойността на акциза върху газьола, използван при първично селскостопанско производство” в периода от 02.09.2024 г. до 26.09.2024 г. Във връзка с тази кампания в общинските служби по земеделие /ОСЗ/ към ОД „Земеделие“ Ямбол бяха приети общо 696 броя заявления за 10 659 193 литра гориво.

|  |  |  |
| --- | --- | --- |
| ОДЗ ЯМБОЛ | Общ брой подадени заявления за акциз  | Заявен газьолв литри |
| 2021г. | 633 | 10 280 588 |
| 2022г. | 683 | 11 023 951 |
| 2023г. | 671 | 10 643 218 |
| 2024г. | 696 | 10 659 193 |

Данните от таблицата показват леко завишаване на броя на земеделските стопани, участващи в кампанията 2024г., в сравнение с 2023г. Запазва се тенденцията за подаване на заявления по тази помощ от едни и същи бенефициенти - земеделски кооперации и по-големи арендатори. По-дребните земеделски стопани не подават заявления, защото не разполагат с достатъчно фактури за изразходеното гориво, издадени от лицензирани доставчици на гориво.

**V. СХЕМА ЗА ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2024 г.**

През 2024 г. земеделските стопани, кандидатстват за подпомагане пред ДФ „Земеделие”, за Държавна помощ с регистрационен номер SA.42510(2015N) за компенсиране на щетите по земеделските култури, причинени от неблагоприятни климатични събития, които могат да бъдат приравнени на природно бедствие, за площи заети със земеделски култури.

В изпълнение на Заповед № РД 09-78/08.02.2018**г.** на Министъра на земеделието, храните и горите са сформирани Експертни комисии към всяка ОСЗ.

През годината са издадени **общо 8 бр.** констативни протокола за 100% пропаднали площи, вследствие на паднала градушка в общините Тунджа и Стралджа. В община Стралджа са били унищожени общо **129,11 ха** със земеделска продукция, от които: 11,95 ха с пшеница; 33,25 ха с рапица; 58,09 ха с ечемик и 25,82 ха с винени лозя в землището на с. Лозенец. В община Тунджа са били унищожени общо **48,64 ха** със земеделска продукция /рапица/ в землището на с. Маломир.

През текущата година са издадени **общо 46 бр.** обикновени протоколи, за нанесени щети от неблагоприятни климатични събития, за обща площ от **2 761,67 ха**.

През месеците юли и август на 2024г. възникнаха доста пожари и нанесоха щети на земеделски земи, земеделска продукция, селскостопански инвентар и сгради в община Болярово, област Ямбол. Бяха издадени заповеди от кмета на община Болярово за обявяване на „ЧАСТИЧНО БЕДСТВЕНО ПОЛОЖЕНИЕ“ в землищата на селата: Воден, Горска поляна, Крайново, Шарково, Малко Шарково, Ситово, Иглика и Странджа за овладяване на кризисното положение. Засегнатите землища бяха обходени и обследвани от експертни комисии и бяха издадени **51 бр. протоколи** за унищожена селскостопанска продукция, както следва:

* Слънчоглед – 141,3 дка;
* Царевица за силаж – 5,4 дка;
* Люцерна – 99,1 дка;
* Череши – 20 дка;
* Сливи – 138,8 дка;
* Дюли – 22,6 дка;
* Лешници – 10,2 дка;
* Орехи – 180,4 дка;
* Бадеми – 11,4 дка;
* Шипки – 412,6 дка;
* Салвия 3,8 дка;
* Звездан – 378,7 дка;
* Ливади, ливади за косене и изкуствени ливади – 2 122,3 дка;
* Пасища – 15 585,3 дка;
* Пчелни семейства – 307 бр. кошери.

По данни от РДПБЗН – Ямбол за периода са констатирани и загасени огнища на пожари, както следва:

* през м. юни 7 пожара, като унищожените площи са 1 080 дка мека пшеница, в т.ч. в община Тунджа – 520 дка; община Елхово – 200 дка и община Стралджа – 360 дка.
* през м. юли 7 пожара, които не са нанесли щети върху земеделска продукция като основно са горели сухи треви, пасища и стърнища – 117 дка и 151 дка лозя в община .
* през м. септември 1 пожар с изгоряло стърнище 750 дка в община Стралджа.

**VI.ПОЗЕМЛЕНИ ОТНОШЕНИЯ**

 **1. СЪСТОЯНИЕ И УПРАВЛЕНИЕ НА ЗЕМИ ОТ ДПФ, ОБЩ РАЗМЕР, В ТОВА ЧИСЛО ПО НТП.**

Държавният поземлен фонд в област Ямбол е с обща площ от **97 843 дка**., в обхвата на пет общини:

1. В община Тунджа общата площ на имотите от ДПФ е с размер на 22 488 дка., в това число по НТП:
* Ниви – 12 092 дка., и 258 дка. по реда на чл. 24, ал. 2 от ЗСПЗЗ;
* трайни насаждения – 960 дка.;
* ливади – 248 дка.;
* пасища, мери – 7 665 дка.;
* с друг начин на трайно ползване – 1513 дка.

2. В община Ямбол общата площ на имотите от ДПФ е с размер на 262 дка., в това число по НТП:

* Ниви – 262 дка;
* трайни насаждения – 0 дка.;
* ливади – 0 дка.;
* пасища, мери – 0 дка.;
* с друг начин на трайно ползване – 0 дка

3. В община Стралджа общата площ на имотите от ДПФ е с размер на 11 846 дка., в това число по НТП:

* Ниви – 3 728 дка;
* трайни насаждения – 4 дка.;
* ливади – 22 дка.;
* пасища, мери – 6 845 дка.;
* с друг начин на трайно ползване – 1 248 дка

4. В община Елхово общата площ на имотите от ДПФ е с размер на 26 291 дка., в това число по НТП:

* Ниви – 3 253 дка;
* трайни насаждения – 307 дка.;
* ливади – 0 дка.;
* пасища, мери – 22 138 дка.;
* с друг начин на трайно ползване – 592 дка

5. В община Болярово общата площ на имотите от ДПФ е с размер на

36 919 дка., в това число по НТП:

* Ниви – 5 750 дка., и 491 дка. по реда на чл. 24, ал. 2 от ЗСПЗЗ;
* трайни насаждения – 254 дка.;
* ливади – 245 дка.;
* пасища, мери – 27 368 дка.;
* с друг начин на трайно ползване – 3 302 дка.

**Действащи договори, сключени по реда на чл. 47м, ал. 1 от ППЗСПЗЗ, по реда на чл. 37в, ал. 10 от ЗСПЗЗ, по реда на чл.37и, ал. 12, ал. 13 и ал. 14 от ЗСПЗЗ:**

През календарната 2024 г. са проведени общо четири тръжни сесии, в т.ч.

* Втора тръжна за наем на пасища, мери и ливади /ПМЛ/ по реда на чл.37и, ал.14 от ЗСПЗЗ за стопанската 2023/2024 г., в резултат на която са сключени 2 договора за обща площ 837 дка и заплатен наем в размер на 7 532 лв.
* Първа тръжна за стопанската 2024/2025 г. за отдаване под наем и аренда на земеделски земи за отглеждане на едногодишни полски култури /ЕПК/, зеленчуци, за многогодишни фуражни – житни бобови и техните смеси за изхранване на животни, за отглеждане на съществуващи трайни насаждения и на земеделските земи по § 12а от ПЗР на ЗСПЗЗ, с изключения на пасища, мери и ливади;
* Втора тръжна за 2024/2025 стопанска година за отдаване под наем и аренда на земеделски земи за отглеждане на ЕПК, зеленчуци, за МФК - житни бобови и техните смеси, за отглеждане на съществуващи трайни насаждения и на земеделските земи по § 12а от ПЗР на ЗСПЗЗ, с изключения на ПМЛ;
* Първа тръжна за наем на пасища, мери и ливади /ПМЛ/ по реда на чл.37и, ал.13 от ЗСПЗЗ за календарната 2025 г.

След проведените тръжни сесии са подписани общо 29 бр. договори за обща площ от 17 239 дка на обща стойност от 283 161 лв. , както следва:

* по 37и, ал.14 от ЗСПЗЗ - 2 бр. договори за 837 дка на стойност 7 532 лв.
* по реда на чл.47м, ал.1 от ППСЗПЗЗ – 9 бр. договори за 874 дка на стойност 51 645 лв.;
* по 37и, ал.13 от ЗСПЗЗ - 18 бр. договори за 15 528 дка на стойност 223 984 лв.

За стопанската 2024/2025 г. са предоставени на земи от ДПФ без търг и конкурс, както следва:

1. По реда на чл.37и, ал.12 от ЗСПЗЗ са сключени 14 договора с предоставени ПМЛ за 4329 дка на земеделски стопани с регистрирани животновъдни обекти в съответното или съседно землище на обща стойност 105 660 лв.
2. По реда на чл. 37в, ал.10 от ЗСПЗЗ са подписани 21 договора за 173 дка и заплатен наем в размер на 11 269 лв., като е спазено условието на чл.37в, ал.10 от ЗСПЗЗ – имоти, които не могат да се обособят в самостоятелни масиви и за тях не са сключени договори за наем или аренда. Договорите са сключени за една стопанска година, след заплащане на по-високата сума между най-високото тръжна цена, на която са сключени договори за землището за земите от ДПФ и размера на средното годишно плащане за землището.

В заключение отбелязваме, че през 2024 г. са сключени общо **64 договора** за обща площ от **21 741 дка**.

По всички сключените договори, които са общо 295 броя за площ от 45 200 дка. се извършва текущ контрол, изразяващ се в уведомяване на всички ползватели за настъпилия падеж на плащане с посочване на дължимата сума, уведомяване при просрочие за дължима законна лихва, съгласно условията на договора.

**Земи предоставени със заповеди по реда на чл. 24, ал. 2 и чл. 24б от ЗСПЗЗ.**

Предоставените по реда на чл. 24, ал. 2 и чл. 24б от ЗСПЗЗ земи са с обща площ от 749 дка., разпределени в 2 общини, както следва: община Болярово – 491 дка. И община Тунджа – 258 дка. Имотите се стопанисват и обработват от оправомощените в заповедите професионални гимназии.

**Извършени проверки на състоянието и ползването на земите от ДПФ по реда на чл. 47, ал. 8 от ППЗСПЗЗ**

През отчетния период са извършени две проверки на състоянието и ползването на земите от държавния поземлен фонд. Проверките са извършени както по документи, така и на терен, като за целта определените експертни комисии за съответната община са ползвали всички налични данни и материали - КВС, ортофото карта, КК, СИЗП, GNSS за теренните проверки, и данни от изготвено пространствено сечение между имотите от КВС и КК на парцелите, заявени за подпомагане по схеми и мерки за директни плащания на площ.

В хода на проверките са установени ползватели на земи от ДПФ, без правно основание, както следва:

При извършената към 31.05.2024 г. са установени 16 ползватели, на които са изготвени заповеди по чл.34, ал.8 от ЗСПЗЗ за обща площ 257 дка с извършено плащане в размер на 6 119 лв.

Заповедите са изпратени, след като ползвателите са уведомени за предстоящата процедура по чл.34, ал.8 от ЗСПЗЗ.

При извършената към 30.12.2024 г. е установено неправомерно ползване в размер на 192 дка. Ползвателите са уведомени за предстоящата процедура по чл.34, ал.8 от ЗСПЗЗ.

1. **.СПОРАЗУМЕНИЯ ПО чл.37в, ал.1 от ЗСПЗЗ**

На територията на Областна дирекция „Земеделие” Ямбол и през отчетната година се задържа установената трайна тенденцията към комасирано ползване на земеделската обработваема земя чрез създаване на масиви за ползване по реда на чл.37в от ЗСПЗЗ.

Въпреки трудностите, всички необходими изходни данни са изготвени и предоставени на комисиите и ползвателите в рамките на срокове регламентирани от закона.

|  |  |  |
| --- | --- | --- |
|  | **Доброволни споразумения** | **Служебни разпределения** |
| Община | Брой землища | Землища без споразумение или разпределение | Предадедени регистри по чл.72, ал.2 ППЗСПЗЗ / брой | Брой споразумения и разпределения | Брой издадени заповеди | Брой | Площ/дка с правни основания | Площ/ дка по 37в, ал. 3, т. 2 (бели петна) | Брой | Площ/дка с правни основания | Площ/ дка по 37в, ал. 3, т. 2 (бели петна) | площ на имоти, полски пътища и Напоителни канали, които не функционират |
| **Тунджа** | 44 | 1 | 44 | 43 | 43 | 41 | 660575.384 | 3497.009 | 2 | 66454.234 | 469.437 | 8012.287 |
| **Стралджа** | 22 | 1 | 22 | 21 | 21 | 21 | 335034.807 | 2422.571 | 0 | 0 | 0 | 4227.348 |
| **Елхово** | 22 | 1 | 22 | 21 | 21 | 20 | 268357.280 | 3601.191 | 1 | 8180.118 | 52.379 | 5070.136 |
| **Болярово** | 20 | 1 | 20 | 19 | 19 | 19 | 193833.236 | 4579.747 | 0 | 0 | 0 | 2833.336 |
| **Ямбол** | 1 | 0 | 1 | 1 | 1 | 1 | 39929.944 | 1736.799 | 0 | 0 | 0 | 647.126 |
| **ОБЩО:** | **109** | **4** | **109** | **105** | **105** | **102** | **1497730.651** | **15837.317** | **3** | **74634.352** | **521.816** | **20790.233** |

Равносметката за областта е, че от общо 109 землища, за които на основание чл.37„в”, ал.1 от ЗСПЗЗ са издадени съответните административни актове за назначаване на комисии, за 105 землища са сключени доброволни споразумения и за 3 землища са извършени служебни разпределения. За всички землища процедурата е приключила с влязла в сила заповед по чл.37 в, ал.4 на Директора на Областна дирекция „Земеделие” Ямбол, като за 3 бр. землища е издадена повече от една заповед.

Не са сключени споразумения на територията на 4 землища. Това са землища където земята се обработва в реални граници. Всички заповедите по чл.37в, ал.4 ЗСПЗЗ са публикувани на интернет страницата на дирекцията. Общата площ на масивите за ползване за 2023-2024г. е **1 588 724,600 дка**, от които 1 572 365, 467 дка. са имоти с правни основания и 16 359,133 дка. са имоти по чл.37в, ал.3, т.2 от ЗСПЗЗ.

От таблиците по горе е видно, че се запазва тенденцията, площите обработвани на правно основание да се комасират. Данните показват, че обработваемите земи, които се заявяват за подпомагане са обхванати от споразумения. Запазва се и размера на имотите обработвани в реални граници.

**3.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ИЗПЛАЩАНЕ НА ДЪЛЖИМИ СУМИ, СЪГЛАСНО ЧЛ.37В, АЛ.7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2024г. /»БЕЛИ ПЕТНА»/**

С промените на ЗСПЗЗ, влезли в сила от началото на 2015 г., ползвателите на земеделски земи, на които със заповед на директора е определено дължимо средно годишно рентно плащане /т.н. бели петна/, внасятсумите по сметка за чужди средства на съответната областна дирекция "Земеделие". Сумите са депозитни и се изплащат от областната дирекция "Земеделие" на правоимащите лица в 10-годишен срок. В тази връзка на ОСЗ бяха възложени допълнителни дейности, касаещи приемане и обработване на заявленията по чл.37, ал.7, с цел установяване дължимото рентно плащане на правоимащите, които преди промяната на ЗСПЗЗ се внасяха и възстановяваха от съответните общини.

Видно от Таблица 1 през 2024 г. в общинските служби по земеделие в областта са приети **общо 664 бр**. заявления за възстановяване на т.нар. „бели петна“. Същите са обработени от експерти на ОСЗ и са подадени към ОД “Земеделие“ Ямбол в срок за проверка и изплащане. Изплатената сума на правоимащите лица възлиза на 144 856,93 лв.

Таблица 1

**Обработени заявления за изплащане на суми по чл. 37в, ал. 7 от ЗСПЗЗ на правоимащите собственици - т. нар. "бели петна" през календарната 2024 г.**

|  |  |  |
| --- | --- | --- |
| **ОСЗ** | **Брой приети и обработени заявления през 2023 г.** | **Брой приети и обработени заявления през 2024 г.** |
| Тунджа - Ямбол | 190 | 327 |
| Стралджа | 86 | 140 |
| Елхово | 128 | 100 |
| Болярово | 108 | 97 |
| **Общо:** | **512** | **664** |

**4. ДЕЙНОСТИ ПО ПРОМЯНА НА ПРЕДНАЗНАЧЕНИЕ НА ЗЕМЕДЕЛСКИ ЗЕМИ ПО РЕДА НА ЗОЗЗ И ППЗОЗЗ.**

За периода 01.01.2024 г. - 31.12.2024 г. са проведени 5 редовни заседания, на които бяха разгледани предложенията на заинтересованите лица и съответно по тях постановени 5 броя решения.

С постановените 5 броя за решения за промяна на предназначението на земеделската земя /вкл. и потвърдени решения/ е променено предназначението на общо 39.098 дка, като размера на дължимите такси по чл. 30 от ЗОЗЗ е 55 347.54 лв.

Преобладаващият вид на обектите, съобразно местоположението на областта за жилищни нужди и складови бази за селскостопанска продукция.

Преписките са прегледани и своевременно докладвани на Комисията по чл. 17, ал. 1, т. 1 от ЗОЗЗ от един главен експерт.

За периода 01.01.2024 г. – 31.12.2024 г. по изготвяне/издаване на административни актове, свързани с процедури по реда и условията на ЗОЗЗ и ППЗОЗЗ са:

- съставени Актове за установяване на административно нарушение - 2 броя, като по същите в законоустановения седемдневен срок, съгласно чл. 44, ал. 1 от ЗАНН няма направени писмени възражения от нарушителите.

- Актове за установяване на административни нарушения своевременно са изпратени в МЗХ за издаване на наказателни постановления /след регламентирания срок съгласно чл. 44, ал. 1 от ЗАНН/.

- издадени Актове за категоризиране на земеделските земи при промяна на тяхното предназначение - 42 броя. Обжалван е 1 брой акт за категоризация.

- съвместно с експерти от ОДЗ и ОСЗ са извършени предварителни теренни огледи на имоти, съставени са констативни протоколи със снимков материал и в съответствие с това за констатираното строителство са съставени актове за установяване на административни нарушения - 6 броя проверки.

- изготвени и изпратени в срок тримесечни справки за постановени и влезли в сила решения на Комисията по чл. 17, ал. 1, т. 1 от ЗОЗЗ в МЗХ.

- комплектовани и допълнително извършен документален преглед на преписки по чл.24в от ЗСПЗЗ за изразяване на предварително съгласие за възлагане изработването на подробен устройствен план /ПУП/ - 1 бр.

- извършена необходимата проверка за изразяване на становище по Наредба № 19/2012 г., като са издадени 5 броя положителни становища.

Въведена информация и данни в RIPP /Регистър на имотите с променено предназначение/, ежемесечно изпратен архив на информацията RIPP в МЗХ.

Извършени са многобройни консултации, справки на граждани, отговори по запитвания и писма на ведомства, както и при необходимост предоставяне на информация по постановени решения или такива с изгубено правно действие по реда на ЗОЗЗ и ППЗОЗЗ.

5. **ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ. 27, АЛ. 6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ. 27, АЛ. 8 ОТ ЗСПЗЗ ЗА СВОБОДНИ ПЛОЩИ**:

* 1. Относно държавни земи, представляващи прилежащи площи към сгради от бившите стопански дворове, продавани по реда на чл. 27 ал. 6 от ЗСПЗЗ.

През календарната 2024 г., със заявен интерес за закупуване на прилежащи площи по реда на чл. 27 ал. 6 от ЗСПЗЗ са подадени 5 бр. заявления за 5 бр. имота. За сравнение – през 2023 г. са входирани 4 бр. заявления за 4 бр. имота, а през 2022 г. са входирани 10 бр. заявления за 21 бр. имота.

Получени са от МЗХ заповеди за продажба на прилежащи площи: през 2024 г. - 6 бр. заповеди за продажбата на 11 бр. имота, през 2023 г. - 2 бр. заповеди за продажбата на 2 бр. имота, през 2022 г. - 3 бр. заповеди за продажбата на 4 бр. имота.

Сключени са 9 броя договори за 11 броя имоти за 2024 г.

Продадените земи, като прилежащи терени към сгради и/или съоръжения през 2024 г. възлизат на 42.995 дка. През 2023 г. бяха продадени 26.600 дка, а през 2022 г – 14.400 дка. Реализираните приходи за МЗХ през 2024 г. са 140 140 лв., за 2023 г. са 89 800 лв., за 2022 г. са 35 080 лв.. От режийни вноски с ДДС за 2024 г. – 3335.40 лв., за 2023 г. – 2160 лв., за 2022 г. – 842 лв..

Съгласно разпоредбата на чл. 27а от ЗСПЗЗ са събрани суми за ползване на земята на обща стойност: 2024 г. – 81 228 лв., 2023 г. – 49 218 лв., 2022 г. – 20 424 лв.

* 1. Относно държавни земи, представляващи свободни – негодни за земеделско ползване имоти, находящи се в бившите стопански дворове, продавани по реда на чл. 27 ал. 8 от ЗСПЗЗ.

През 2024 г. предварителен интерес за закупуване на свободни площи е заявен за общо 14 бр. имота в землищата на общ. Тунджа, общ. Елхово и общ. Стралджа. За 2023 г. бяха входирани заявления за 14 бр. имота, а за 2022 г – 5 бр. имота.

За 2024 г. от МЗХ са изразени предварителни съгласия за обявяване на търгове за 9 броя имота в землищата на с. Търнава, с. Челник, с. Скалица, с. Ханово, общ. Тунджа и с. Маломирово, общ. Елхово. За 2023 г. от МЗХ са изразени предварителни съгласия за обявяване на търгове за 5 бр. имота в землищата на с. Овчи Кладенец, с. Сламино, общ. Тунджа и с. Поляна и с. Атолово, общ. Стралджа. За 2022 г. от МЗм бяха получени предварителни съгласия за обявяване на търг за 3 бр. имота в землищата на с. Калчево, общ. Тунджа и с. Бояново, общ. Елхово.

През изтеклата 2024 г. се проведоха три търга за имоти в общ. Тунджа и общ. Елхово. Сключени са 4 бр. договора, като са продадени 30.634 дка земя, негодна за земеделско ползване. През 2023 г. се проведоха четири търга за имоти в общ. Тунджа, общ. Елхово и общ. Стралджа. Сключени са 4 бр. договора, като са продадени 14.984 дка земя, негодна за земеделско ползване.През 2022 г. се проведоха три търга за имоти в общ. Тунджа и общ. Елхово, като бяха продадени 14.155 дка земя

Реализираните приходи за МЗХ през 2024 г. са 93 582 лв., 2023 г. са 50 550 лв., през 2022 г. са 57 940 лв. От режийни вноски с ДДС за 2024 г. приходите са – 2 309 лв., 2023 г. приходите са – 1 213 лв., за 2022 г. приходите са – 1 393 лв.

Интересът към свободните - негодни за земеделско ползване имоти в стопанските дворове е значително завишен, поради факта, че същите представляват урбанизирана територия, за която не е необходима процедура по промяна на предназначението им.

* 1. Относно държавни земи, представляващи свободни, годни за земеделско ползване земи от бившите стопански дворове, продавани по реда на чл. 27 ал. 9 от ЗСПЗЗ.

За 2024 г. в ОД „Земеделие” гр. Ямбол няма провеждана тръжна процедура по реда на чл. 27, ал. 9 от ЗСПЗЗ.

 Във връзка отменения мораториум за придобиване по давност на имоти частна държавна и общинска собственост с Решение № 3/24.02.2022 г. на Конституционния съд на Република България по конституционно дело № 16/2021 г. и предвид евентуалния риск от придобиването им от реда на чл. 79 от ЗС бе извършена обстойна инвентаризация и изготвени за 2024 г. - 63 бр. АЧДС /за 2023 г. - 76 бр., 2022 г. - 218 бр./. Към момента продължава изготвяне на АЧДС за имотите в разпореждане на Министъра на земеделието и храните.

 След провеждане на комисии за огледи на имоти на място, касаещи несъответствие на парцеларни планове и ПНИ с действителното положение на терен по чл. 45б, ал. 3 от ППЗСПЗЗ, 7 бр. са приключили с изготвяне на заповеди /2023 г. - 8 бр., 2021 г. - 5 бр./

Трудностите в дейността за стопанските дворове от имущество на бивши организации по §12 от ПЗР на ЗПСЗЗ продължава да е свързана най-вече с осигуряване на изрични доказателства и документи, от които да е видно, че имотите попадат в хипотезата на чл. 45, ал. 10 от ППЗСПЗЗ и са в разпореждане на Министъра на земеделието и храните, както и липса за част от имотите - парцеларни планове или ПНИ и липсата на пътен достъп.

Към момента е необходимо да се промени нормативната база като се посочи срок, в който собствениците на сгради и съоръжения, придобити от имущество на организация по §12 от ПЗР на ЗСПЗЗ да представят документи и регистрират собствеността си в регистрите към КККР. След изтичане на визирания срок и при липса на доказателства, имоти, в които няма сгради и съоръжения на терен да могат да бъдат продавани по реда на чл. 27, ал. 8 или 9 от ЗСПЗЗ.

.

|  |
| --- |
| **Дейността по стопанските дворове за 2024 г. е обобщена както следва:** |
| Ред за закупуване на държавна земя | Сключени договори, бр. | брой имоти | площ, дка | Приход =цена + режийни, лв. | сума за ползванелв.  |
| чл.27, ал. 6 от ЗСПЗЗ - прилежащи площи | 9 бр. | 11 бр. | 42.995 дка | 143 475 | 81 228 |
| чл.27, ал. 8 от ЗСПЗЗ - свободни, негодни земеделски земи | 4 бр. | 7 бр. | 30.634 дка | 95 891 | 0  |
| чл.27, ал. 9 от ЗСПЗЗ - свободни, годни земеделски земи | 0 бр. | 0 бр. | 0 дка | 0 | 0 |

**VII. ХИДРОМЕЛИОРАЦИИ:**

 Водните обекти и водностопанските системи и съоръжения, влизащи в ресора на Министерството на земеделието и храните, разположени на територията на област Ямбол, се стопанисват от „Напоителни системи” ЕАД – клон Ямбол и Сдружения за напояване.

1. **СДРУЖЕНИЯ ЗА НАПОЯВАНЕ (СН):**

 На територията на област Ямбол няма регистрирани действащи Сдружения за напояване.

1. **„НАПОИТЕЛНИ СИСТЕМИ” ЕАД, КЛОН ЯМБОЛ:**

 „Напоителни системи” стопанисват съществуващия държавен ХМФ, включващ инфраструктура за напояване и отводняване, в това число язовири на МЗХ.

И в двете направления положението със съществуващите обекти е тежко, а основен проблем е финансирането.

* НАПОЯВАНЕ: в приложените таблици от напоителния сезон за 2024 г.

(осъществен от „Напоителни системи” ЕАД, клон Ямбол), ясно се вижда слабата използваемост на съществуващия ХМФ днес.

|  |  |  |  |  |
| --- | --- | --- | --- | --- |
| **Полети Култури** | **Първа поливка** | **Втора поливка и следващи** | **Общо полята площ** | **Водни обеми** |
| **дка** | **дка** | **дка** | **м³** |
| зеленчуци | 852,950 | 908,930 | 1761,880 | 114235,540 |
| трайни насаждения | 114,600 | 127,700 | 243,300 | 11966 |
| други култури | 1203,783 | 955,500 | 2159,283 | 161813,100 |
| царевица | 9 111,261 | 10 774,861 | 19 886,122 | 126,661 |
| **ОБЩО:** | **14081,233** | **17 227,130** | **31308,363** | **2974576,640** |

„Напоителни системи“ ЕАД, клон Ямбол

Поливни и полети площи за периода 2020-2024 г.

|  |  |  |  |  |  |
| --- | --- | --- | --- | --- | --- |
| Напоителна система | 2020година | 2021година | 2022година | 2023година | 2024година |
| дка | дка | дка | дка | дка |
| **Общо поляти** | **24 002,840** | **20 721,206** | **15 258,835** | **22 778,939** | **31308,363** |

Основен проблем, който посочват водоползвателите в Ямболски регион от работата си с „Напоителни системи” са високата цена на услугата водоснабдяване и влошеното състояние на съоръженията. От друга страна „Напоителни системи” посочват, че финансовите постъпления от напояване са недостатъчни за ремонт на всички съоръжения.

„Напоителни системи” - Ямбол стопанисват 1 собствен язовир, с изградените към него напоителни системи, и напоителни системи, които се захранват с вода от язовири държавна публична собственост (яз. „Малко Шарково”).

Най-сериозен е проблемът с управлението на риска от наводнения и стопанисването на изградената за целта инфраструктура. Поддръжката на тези обекти е скъпа и изисква непрекъснати грижи.

Извънредните климатични условия, придружени с продължителни периоди на засушавания, последвани от интензивни валежи, надхвърлящи установените до този момент норми, налагат необходимостта от промяна в подхода на планиране и изпълнение на заложените дейности в областта на управлението и стопанисването на хидротехническите (ХТС) и хидромелиоративните съоръжения (ХМС).

Наблюдаваните събития не са прецедент и започва да се установява трайна тенденция с периодичност 3-5 години, като има райони, в които честотата е по-висока.

 За 2024 г. ОД „Земеделие“ Ямбол съгласува списъци с обекти за извършване на СМР, за които е необходим външен изпълнител, придружени с необходимите КС и КСС, изготвени от „Напоителни системи“ ЕАД клон Ямбол. За отстраняване на всички констатирани щети, почистване от растителност, наноси и отпадъци, е необходим финансов ресурс, който надхвърля нормативно определения годишен бюджет за дейностите по ОПВВВ.

**VIII. АГРОСТАТИСТИКА**

Дейността на Агростатистика за 2024 година включва следните видове анкети:

**А/ ПРОДУКТОВИ СТАТИСТИЧЕСКИ АНКЕТИ, СЪОБРАЗЕНИ С НАЦИОНАЛНАТА СТАТИСТИЧЕСКА ПРОГРАМА ЗА ПЕРИОД 2023 - 2024 г.:**

1. Въвеждане и контрол на статистическата информация в ИСАС по видове анкети за дейността на земеделските стопанства за стопанските 2022/2023 г. и 2023/ 2024 г. – контрол и съпоставка на данните:
2. Видове анкети през 2022 година по седалище на ЗС – въвеждане в ИСАС и контрол на въведените данни за дейността на стопанствата през стопанската 2022/2023 г. Дейностите са извършвани януари – февруари 2024 г. и приключват с изготвяне на доклади по видове анкети:

**Таблица 1 - Разпределение по видове анкети през 2023 г. /брой стопанства/**

|  |  |  |
| --- | --- | --- |
| **Вид Анкета** | **Участници в анкетирането** | **Общ брой анкети за област Ямбол** |
| **Онлайн анкетирали се респонденти** | **Експерти от агростатистика** | **Експерти от 4-те ОСЗ** |
| **Производство на плодове - реколта 2023** | 15 | 11 | 98 | 124 |
| **Производство на зеленчуци - реколта 2023** | 0 | 11 | 41 | 52 |
| **Пчеларството в България през 2023** | 0 | 71 | 78 | 149 |
| **Добиви от основни СС култури - реколта 2023** | 40 | 225 | 165 | 430 |
| **Производство на грозде и вино - реколта 2023** | 11 | 8 | 55 | 74 |
| **Брой СС животни към 01.11.2023 г.** | 11 | 6 | 185 | 202 |
| **Общ брой за анкетиране по участници** | **77** | **332** | **622** | **1031** |

Анкетните формуляри на продуктовите анкети /добиви, производство на плодове, зеленчуци, на грозде и вино/, съдържат информация не само за площите по култури /реколтирани и нереколтирани/, производство, среден добив, влажност и примеси, но и данни за наторените площи , с последващо разпределение по вложени минерални торове, органични торове и проведените растително защитни мероприятия. Големият обем информация затруднява анкетираните и налага провеждане на неколкократни обаждания, с цел уточняване на изискуемата информация. Често земеделските стопанства не предоставят информация за нереколтираните площи, което рефлектира върху добивите и налага повторни разговори по телефона, за да се уточняват съответните площи. Налични бяха анкетни карти, в които липсваха постоянните ливади, поддържани в добро земеделско и екологично състояние. Пропуск съществуваше и в описването на угарите, на едногодишните бобови култури или зърнено-житни култури, прибрани за сено, за силаж или зелен фураж. Всичко това налагаше непрекъснат контрол, разговори със земеделските стопани, както и съпоставка на въведените данни с наличните административни източници.

1. Организиране и провеждане на статистически изследвания за дейността на земеделските стопанства през 2024 г. в период февруари – август 2024 г. :

**Табл.2 - Разпределение по видове анкети 2024 г. /брой стопанства/**

|  |  |  |  |  |  |
| --- | --- | --- | --- | --- | --- |
| **Участници в статистическите наблюдения** | **Анкета Птицевъдството в България през 2023 с период на обследване март – април 2024 г.** | **Дейност на преработвателните предприятия през 2023 г., с период на обследване март – април 2024 г.** | **Преработка на мляко и производство на млечни продукти -дейността през 2023 г., с период на обследване март – април 2024 г.** | **Месечни анкети за преработка на мляко и производство на млечни продукти през 2024 г., люпилните през 2024 г.,кланици за червени и бели меса, с период на обследване ежемесечно от 20-то до 25-то число** | **Прогноза за производство на пшеница и ечемик през 2024 г. /брой сегменти/, с период на обследване юни 2024** |
| **Агростатистика** | 38 | 7 | 5 | 11 | 8 |
| **Експерти ОСЗ** | 40 | 0 | 0 | 0 | 19 |
| **Онлайн анкетирали се респонденти** | 0 | 0 | 0 | 1 | 0 |
| **Общ брой :** | **78** | **7** | **5** | **12** | **27** |

1. Организиране и провеждане на статистически изследвания за дейността на земеделските стопанства през 2024 г. в период октомври – декември 2024 г.:

**Табл.3 - Разпределение по видове анкети 2024 г. /брой стопанства/**

|  |  |  |
| --- | --- | --- |
| **Вид Анкета** | **Участници в анкетирането** | **Общ брой анкети за област Ямбол** |
| **Онлайн анкетирали се респонденти** | **Експерти от агростатистика** | **Експерти от 4-те ОСЗ** |
| **Производство на плодове - реколта 2024** | 13 | 50 | 46 | 109 |
| **Производство на зеленчуци - реколта 2024** | 6 | 38 | 18 | 62 |
| **Пчеларството в България през 2024** | 0 | 70 | 89 | 159 |
| **Добиви от основни СС култури - реколта 2024** | 55 | 206 | 162 | 423 |
| **Производство на грозде и вино - реколта 2024** | 9 | 17 | 40 | 66 |
| **Брой СС животни към 01.11.2024 г.** | 5 | 106 | 87 | 198 |
| **Употреба на продукти за растителна защита про полски култури - реколта 2024 г.** | 11 | 82 |   | 93 |
| **Общ брой за анкетиране по участници** | **99** | **569** | **442** | **1110** |

 Дейностите включват разпределение на стопанствата по участници в извадките, разпределение на стопанствата по анкетьори в ИСАС, проверка на анкетиралите се респонденти в ИСАС, анкетиране и въвеждане на информацията от анкетните формуляри.

**Б/ СИСТЕМА ЗА ЗЕМЕДЕЛСКА СЧЕТОВОДНА ИНФОРМАЦИЯ /СЗСИ/ 2023 Г.:**

 През 2024 г. се наблюдаваха **89 бр. стопанства**, отговарящи на определения праг над 4000 евро стандартна продукция и покриващи икономическия размер и тип специализация т.е. отговарящи на определените страти.

* + - * 1. Разпределението на стопанствата е както следва:

 1. Стопанства, водещи двустранно счетоводство - 60 бр.

* 1. 2. Стопанства, водещи едностранно счетоводство - 29 бр.

 Процентът спрямо общия брой стопанства по извадка за страната за област Ямбол е 4,04 %, а спрямо югоизточен регион включващ областите Бургас, Сливен, Ямбол и Стара Загора – 23,4 %. Информацията е въведена върху хартиен носител и в ИЗСС /информационна земеделска счетоводна система/. Последва валидиране на резултатите и контрол на типовете грешки –Anomaly, Warning,Gritical, Severe.

**В/ ОПЕРАТИВНА ИНФОРМАЦИЯ :**

Целта на събираната оперативна информация е да представи актуална картина при провеждане на основните мероприятия при отглеждане на най-важните култури за страната:

* полски култури (пшеница, ечемик, ръж, тритикале, царевица за зърно, рапица, слънчоглед и тютюн) в периодите на сеитба и прибиране на реколтата (жътва), загуба на площи с култури при настъпили неблагоприятни климатични, метеорологични и други форс-мажорни обстоятелства;
* зеленчуци (картофи, домати, краставици, пипер, дини, пъпеши и зеле, както и оранжерийни доматии краставици) в периодите на засаждане на културите, прибиране на реколтата и загуби (нереколтирани площи) при настъпили неблагоприятни климатични, метеорологични и други форс-мажорни обстоятелства;
* трайни и многогодишни насаждения (ябълки, круши, праскови, сливи, череши, вишни, кайсии, орехи, малини, ягоди, лозя с винени сортове грозде,лозя с десертни сортове грозде, маслодайна роза и лавандула) – плододаващи, новозасадени и невстъпили в плододаване площи, прибиране на реколтата и загуби (нереколтирани площи) при настъпили неблагоприятни климатични, метеорологични и други форс-мажорни обстоятелства.

 Източници на информация:

 Оперативната информация се събира от земеделски стопани, работещи на територията на 5-те общини в област Ямбол, които отглеждат полски култури, зеленчуци, трайни или многогодишни култури. През годината, с цел повишаване на изчерпателността и коректността на данните, на служителите от ОСЗ се предоставят различни типове справки от Наредба 3 и ИСАК по видове култури и ЗС. Служителите от ОСЗ ежеседмично събират, обобщават и въвеждат в ИСАС данните за съответните показатели по култури. При необходимост се прави експертна дооценка за достигане минимум 95% от площите за всяка култура на територията на общината. Данните се контролират от отговорният експерт в ОД „Земеделие“ – Ямбол ежеседмично за грешки при въвеждане, за пропуски в определяне на средни добиви, за липса на въведена информация.

 Основните данни за 2024 г. по култури са представени в раздел Растениевъдство.

**IX. МОНИТОРИНГ НА ПАЗАРА НА ЗЪРНО**

1. **КОНТРОЛ НА ОБЕКТИ ЗА СЪХРАНЕНИЕ НА ЗЪРНО**

През 2024 г. ползвателите, стопанисващи обекти за съхранение на зърно, вписани в регистъра на МЗХ ежемесечно са декларирали наличното количество зърно в тях. Приети, входирани и обобщени са **2 919** броя декларации по приложение 2 към чл.11, ал.1 за местата за съхранение наличното количество зърно в тях.

В изпълнение на утвърдени от МЗХ графици са извършени **18** бр. насрещни проверки за достоверност на обекти за съхранение на зърно. Регистрирани са три нови обекта за съхранение на зърно.

1. **КОНТРОЛ НА ЗЕМЕДЕЛСКИТЕ СТОПАНИ, ПРОИЗВЕЖДАЩИ ЗЪРНО НА ОБЩА ПЛОЩ ОТ 5 ИЛИ ПОВЕЧЕ ДЕКАРА**

През годината на територията на област Ямбол във връзка с практическото приложение на Наредба № 23 от 29 декември 2015 г. за условията и реда за мониторинг на пазара на зърно, са извършени **10** бр. насрещни проверки за достоверност на земеделски производители.

Входирани и заведени са **1 012** броя декларации за количеството произведено зърно съгласно приложение № 3 към чл.14, ал.1 от земеделски производители, произвеждащи зърно – обикновена пшеница, твърда пшеница, ечемик, ръж, овес, тритикале, рапица, царевица, слънчоглед и соя на обща площ от 5 или повече декара.

Проверките, извършени от ОД „Земеделие“, гр. Ямбол във връзка с практическото приложение на Наредба № 23 от 29 декември 2015 г. за условията и реда на мониторинг на пазара на зърно са съгласно изготвени тримесечни графици от МЗХ, в които е заложен броят на стопанствата. За сравнявания тригодишен период, извършените проверки са в съответствие с тях.

1. **КОНТРОЛ НА ПРЕДПИЯТИЯТА ЗА ПРЕРАБОТКА НА ЗЪРНО**

През 2024 г. в област Ямбол всички предприятия за преработка на зърно са подали в края на всяко от тримесечията общо 68 броя декларации за преработените количества обикновена пшеница, твърда пшеница, ечемик, царевица, слънчоглед, рапица, ръж, овес, тритикале, оризова арпа и соя.

1. **ПРОВЕЖДАНЕ НА ПРЕДСТАВИТЕЛНО ОКАЧЕСТВЯВАНЕ НА ДОБИТАТА РЕКОЛТА**

Разпоредбите на Глава пета от Наредба № 23 от 29 декември 2015 г. за условията и реда за мониторинг на пазара на зърно уреждат ежегодно провеждане на представителното окачествяване на добитата реколта.

Целта на окачествяването е да се събере представителна информация за изготвяне на анализ и оценка на качествените показатели на добитата реколта от основни култури в страната. Изготвените оценки служат за вземането на управленски решения, свързани със зърнения баланс в страната и подпомага дейността на зърнопроизводители, зърнопреработватели, търговци на зърно и браншови организации.

Провеждането на представителното окачествяване на добитата реколта през 2024 година са извършени между 10.06.2024 г. и 06.12.2024 г. В периода му са взети средни проби от пшеница, ечемик, слънчоглед и царевица за зърно и са оформени лабораторни проби от голям брой и различни производители в Ямболска област, като за целта се елиминираха по-малките партиди и бяха взети **195** средни проби от по-големите партиди в региона, както следва:

* **12** броя проби от ечемик, извадки от **7 902** тона партида;
* **10** броя проби от твърда пшеница, извадки от **5 816** тона партида;
* **64** броя проби от пшеница, извадки от **119 349** тона партида;
* **74** броя проби от маслодаен слънчоглед, извадки от **21 382** тона партида;
* **14** броя проби от царевица, извадки от **2 977** тона партида.

Основополагащ принцип е представителното окачествяване да покрива минимум 35 % от очаквания прогнозен обем производство на съответната култура. Извадката през 2024 г. в % от реколтираното количество гарантира представителност на извършеното окачествяване.

Във връзка с разпоредбите на Наредба № 23 от 29 декември 2015 г. за условията и реда за мониторинг на пазара на зърно и на основание раздел II, т.14 от Указанията за организиране работата на БАБХ и ОД „Земеделие“ по окачествяването на ечемик, пшеница, слънчоглед и царевица от реколта 2024 г. са изготвени осреднени резултати от извършеното от ЦЛОЗФ-гр. София, регионално звено гр. Ямбол представително окачествяване на добитите през 2024 г. зърнени суровини.

**Качество на ечемик – реколта 2024 г.**

Средните стойности на основните показатели, които определят качествената характеристика на ечемика от реколта 2024 за област Ямбол са:

* Съдържание на влага: 9,9 %;
* Хектолитрова маса: 66,0 kg/hl;
* Белтъчно съдържание: 12,3 %;
* Изравненост на зърната: 96,3 %;
* Културни примеси: 0,9 %;
* Чужди примеси: 0,3 %;

**Качество на обикновена пшеница-реколта 2024 г.**

През 2024 година качествените показатели на **90,63 %** от меката пшеница я отнасят във II-ра и II-ра Б група, което означава, че е с високи хлебопекарни качества.

Средните стойности на основните показатели, които определят качествената характеристика на обикновената пшеница от реколта 2024 г. за област Ямбол са:

* Съдържание на влага: 10,2 %;
* Хектолитрова маса: 77,8 kg/hl;
* Добив на мокър глутен: 26,8 %;
* Отпускане на глутена: 9,4 % mm;
* Число на хлебопекарната сила: 53,2 усл.ед;
* Съдържание на протеин: 12,7 % към сухото в-во;
* Число на падане: 451 sec.

Получените резултати от отделните анализи, разгледани комплексно – в съотношение един към друг, оформят еднородна партида, характеризираща се с високи млевни и хлебопекарни качества.

**X. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА**

 1. Регистрация и контрол на техническото състояние и безопасност на самоходна техника с мощност на двигателя над 10 kW, несамоходни и стационарни машини, съоръжения, инсталации и апарати, използвани в земеделието и горите, както и машините за земни работи и придобиване на правоспособността за работа с техниката.

 В Областна дирекция“ Земеделие“ – Ямбол, през 2024 г. са извършени **809 бр.** регистрации на земеделска, горска техника и пътно - строителни машини, от които 109 броя на нови машини. За сравнение новите машини за 2023 година са били 124 броя.

Таблица 1

 За 2024г. броя на регистрациите на ЗГТ е по- малък в сравнение с предходните години, което се дължи на :

* Значително нарасналите цени на новата техника.
* На ниските изкупни цени нa селскостопанската продукция.
* На затруднената и реализация на пазара.

 Извършване на годишни технически прегледи на регистрираната техника, съгласно месечен график за техническите прегледи по населени места на територията на областта, утвърден от Директора на ОД“ЗЕМЕДЕЛИЕ“ – Ямбол.

 През 2024 г. на територията на област Ямбол са извършени по ЗРКЗГТ общо **3 914 бр.** годишни технически прегледа на земеделска и горска техника, и на машини за земни работи. За сравнение през предходната 2023г. техният брой е бил – 3 944бр.

**ГТП са разпределени по видове както следва:**

|  |  |  |  |  |
| --- | --- | --- | --- | --- |
| № | Видове | 2022г. | 2023г. | 2024г. |
| 1 | ГТП на почвообработващи машини | 571 | 488 | 333 |
| 2 | ГТП на машини за сеитба и садене | 265 | 219 | 166 |
| 3 | ГТП на машини за торене и растителна защита | 253 | 191 | 332 |
| 4 | ГТП на фуражоприбиращи и преработващи машини | 259 | 252 | 237 |
| 5 | ГТП на ремаркета в т.ч. и специализирани | 591 | 597 | 453 |
| 6 | ГТП верижни трактори | 6 | 10 | 13 |
| 7 | ГТП колесни трактори | 1466 | 1491 | 1560 |
| 8 | ГТП горска техника | 1 | 1 | 24 |
| 9 | ГТП на МЗР | 331 | 383 | 453 |
| 10 | ГТП на зърнокомбайни и др. самоходни прибиращи машини | 322 | 312 | 343 |
|  | **ОБЩО:** | **4 065** | **3 944** | **3 914** |

 През 2024 г. са издадени и подменени **340 броя** свидетелствата за правоспособност за работа с техника, както следва: категория Твк, Твк-З, Твк-М и Твк-Г- 321 бр. свидетелства, категория Тпс - преносима и стационарна техника - 6 бр. Броят на издадените свидетелствата за правоспособност за работа с техника се е увеличил като бройка спрямо 2023 г. когато те са били 326 броя.

 В последните няколко години трайно се затвърждава тенденцията за системно обновление на машинно-тракторния парк. Наблюдава се занижаване на средната възраст на използваните машини. Интензивният процес на подновяване на техниката в машинния парк е ясен знак за нарастване не само на инвестиционните възможности на българския фермер, но и на съзнанието му за ключовото значение на този род инвестиции в цялостния му бизнес успех. Това от своя страна повишава цялостното ниво на механизацията на българското земеделие и я прави съпоставима с останалите ни партньори в общото европейско семейство.

 Стопанствата в България вече притежават сравнително добре балансирани паркове, които им позволяват да изпълняват на време технологичните операции.

 Предлаганата на пазара в България техника напълно отговаря на европейските изисквания за екологично земеделие и опазване на околната среда от вредни емисии и твърди частици във въздух.

XIII. ЗАКЛЮЧЕНИЕ И ИЗВОДИ

 Държавната политика в аграрния отрасъл е насочена към повишаване на конкурентоспособността на българското селско стопанство, устойчиво развитие на рибарския и горския сектори, подобряване условията на труд и качеството на живот в селските райони, устойчиво управление на природните ресурси и спазване на високи стандарти за безопасност по веригата за производство и доставка на храни. Приоритетите и целите на политиката в аграрния отрасъл и мерките за тяхното постигане през 2025 г., заложени в този раздел, са в съответствие с Националната програма за развитие БЪЛГАРИЯ 2030. През 2025 г. ще се прилагат Стратегическият план за развитие на земеделието и селските райони за периода 2023 - 2027 г. (Стратегически план по ОСП) и Програмата за морско дело, рибарство и аквакултури 2021 - 2027 (ПМДРА), в които са предвидени интервенции в подкрепа на сектора, финансирани от европейските земеделски и рибарски фондове. Ще се осъществяват дейностите по изпълнение на Националния план за възстановяване и устойчивост на Република България (НПВУ), включващ инвестиции за повишаване на устойчивостта и конкурентоспособността на отрасъла и готовността му да посрещне предизвикателствата, свързани със зеления и цифровия преход.

Визията на ОД “Земеделие“ Ямбол е за модерно развитие на земеделието в област Ямбол, базирана на основата на добрата екипност и партньорствa, доказани качества на администрацията като отзивчивост, професионализъм, търпение и себеотдаване, гъвкавост и адаптивност, ориентираност към очакванията на потребителите и експертност в ежедневната ни работа, напълно съответства на потребностите на земеделските стопани, в контекста на мерките, планирани за намаляване на административната тежест за бенефициентите на Стратегическия план, както и в условията на динамична среда и постоянни промени при работа с често променящи се нормативни документи и неокончателни варианти на интервенциите на СП.

 Стриктното прилагане на интервенциите и постигнатите резултати от тях ще доведат до по-справедливо разпределение, по-ефективно и ефикасно насочване на подпомагането на доходите на земеделските стопанства, стимулирането на знанията, иновациите, дигитализацията и цифровизацията в селското стопанство.

Получените резултати от отчетените през 2024г. дейности, извършени от ОД “Земеделие“ Ямбол, съответстват на ясно формулираната Мисия и основни Цели, които реално допринасят за:

1. Справедливо разпределение на пасища, мери и ливади от Държавен поземлен фонд, чрез провеждане стриктно и в срок на процедури за предоставяне под наем и аренда на пасища, мери и ливади от ДПФ на собственици и ползватели на животновъдни обекти с регистрирани пасищни животни,за задоволяване нуждите на реалните животновъди на територията на областта
2. Компенсиране на загуби в секторите растениевъдство и животновъдство, вследствие на неблагоприятни климатични условия, чрез извършване компетентно и в срок проверки на място и обследване на щетите от Постоянно действащите експертни комисии към ОД“З“ Ямбол.
3. Подкрепа на земеделските стопани, чрез създаване на стриктна организация за провеждане на кампанията за подпомагане на площ и животни по интервенции от Стратегическия план за развитие на земеделието и селските райони за периода 2023-2027 г..
4. Насърчаване на доброволното комасирано ползване на земеделската обработваема земя чрез създаване на масиви за ползване по реда на чл.37в от ЗСПЗЗ, при спазване на законоустановените срокове и дейности за провеждане на процедурите за уедряване, и административното им приключването в срок.
5. Ефективен контрол върху производители на зърно, обекти за съхранение и предприятия за преработка на зърно.
6. Увеличаване на поливните площи и постигане на потенциална икономия на вода, чрез подпомагане дейността на действащите и стимулиране създаването на нови СН на територията на област Ямбол, както и подкрепа за кандидатстване по интервенции, които да продължат да подпомагат модернизацията и инвестициите за напояване за земеделските стопани.
7. Използване на безопасна земеделска, горска техника, при работа и при движение по пътищата и снижаване до минимум на пътно-транспортни произшествия и злополуки със земеделска и горска техника, чрез извършване на контрол върху техническото състояние на ЗГТ, гарантиращ безопасността при работа и движение по пътищата.
8. Повишено качество на административното обслужване, чрез организиране на административно обслужване на „едно гише“ и обособено „Звено за административно обслужване“ в ОД“З“ Ямбол, с цел по висока ефективност при предоставяне на административните услуги.
9. Разширен обхват на обслужването на гражданите по електронен път, чрез регистрация и обработка на постъпили по електронен път документи, както и информиране на гражданите и бизнеса за възможностите за подаване на документи и водене на кореспонденция по електронен път.
10. Изготвяне на съпоставима, надежна и лесна за ползване и достъпна статистическа информация, като се провеждат прецизно, качествено и в срок статистически изследвания, основаващи се на единни стандарти и общи принципи.
11. Публичност на водената от МЗХ политика, чрез организирани семинари и информационни срещи за предоставяне на актуална информация по различните интервенции, разписани в Стратегическия план и запознаване на земеделските стопани с условията за прилагането на инструментите по него.
12. Превенция, физическа защита и обезпечаване на мрежова и информационна сигурност за нуждите на предоставянето на вътрешни електронни административни услуги и обмена на електронни документи между администрациите.
13. Високо, точно и прецизно извършване на теренните проверки на физическите блокове на територията на Ямболска област и своевременното отразяване на необходимите корекции в системата за идентификация на земеделските парцели /СИЗП/ към Министерството на земеделието и храните.

 Отчетените в Доклада дейности са извършени коректно и качествено, спазвайки законоустановените срокове и мащаби, фокусирани върху нуждите на земеделските стопани, в съответствие с приоритетите и целите на Министерството на земеделието и храните.

 Добрата комуникация, намирането на повече възможности за пряк контакт и обратна връзка със земеделските стопани, които ОД“Земеделие“ Ямбол осъществява в ежедневната си работа, повишава доверието на земеделската общност към Дирекцията. Благодарение на нея поддържаме и развиваме капацитета си за предизвикателствата и промените в културата и процесите на работа, както и управляваме иновациите, за да гарантираме адаптивност и устойчивост на организацията.

 Показвайки отговорно поведение, ангажираност към проблемите и постоянна обратна връзка на държавните служители със земеделците, допринасяме за устойчивото развитие на сектор Земеделие и за подобряването на качеството на живот на земеделското обществото като цяло.

Дирекцията осъществява последователна и насочена политика за управление на процесите и дейностите, която включва както повишаване на ефективността и ефикасността от работата ни като ключов момент за изпълнението на дейностите, така и определяне и удовлетворяване потребностите на нашите бенефициенти, на отчетените нуждите на организацията ни и амбициите за нейното развитие.

СКК/Главен секретар ОДЗ Ямбол

Тихомир Койчев (Директор на ОДЗ-Ямбол)
24.02.2025г. 17:22ч.
ОДЗ-Ямбол

Електронният подпис се намира в отделен файл с название signature.txt.p7s